sidoste sukka Archives - Optimismia ja energiaaOptimismia ja energiaa\nAvainsana-arkisto: sidoste sukka\nKesän parhaat juoksusukat tulevat Mansesta!\nMuistan hyvin edelleen lapsuudestani mainoksen, jossa koirat repivät sukkaa ja iloinen mies tokaisee iloisesti ”Sidoste sukka kestää!”. Sehän on oikea kasarilapsen ykkösmuisto! Meillä oli lapsuudessa Sidosteen sukkia, mutta sitten ne jäivät johonkin ja brändi vähän kuin unohtui. Kunnes. Muutin Tampereelle ja olen loputtomasti juossut Sidosteen tehtaan ohi siinä missä miettinyt, että menen käymään myymälässä. Ystävät asuvat tehtaan vieressä ja sielläkin on tullut käytyä useamman kerran ja… Arvatkaa olenko saanut aikaiseksi mennä myymälään? No äh en! Viime talvena sentään tilasin Sidosteen pipon verkkokaupasta ja olen tykännyt paljon, siitä on tullutkin aikamoinen hittipipo somessa. Mahtavaa, sillä ihan melkein naapurissa tehdään laadukasta ja kestävää tavaraa.\nSidoste – jo vuodesta 1945 kestäviä sukkia\nSidoste on perustettu vuonna 1945 Tampereella, eli mahtava historia jo takana. Sitä jatkaa nyt neljännessä sukupolvessa Janne Tamminen, jonka kanssa olemme jonkun verran olleet yhteyksissä Instagrammissa, sillä jaamme innostuksen muun muassa juoksuun. Tiesin hyvin heidän kauniin väriset piponsa, tietenkin sen että sukkia saa, mutta en tiennytkään, että heillä on vaikka minkä kokoisia teknisiä sukkia! Minulla on ollut testissä erilaisilla varsilla olevia sukkia ja olen ihan myyty. Jokainen sukkapari tarkistetaan käsin ja lapussa lukee, että jos vikaa on, säästä se niin tiedetään mistä parista on kyse. Sukat ovat perinteisesti kiinni palalla lankaa, kuten sukkaparit yleensäkin, mutta sen sijaan että nyhdät niitä hampain tai saksin, Sidosteen sukista ne lähtevät kevyesti vetämällä. Nerokasta! Kokeilkaapa!\nKesän parhaat juoksusukat\nEilen kun tarvoin helteessä menemään ja pysähdyin liikennevaloihin, huomasin takanani olevan naisen tuijottavan jalkojani ja tavaavan mitä niissä lukee. Mahtavaa, ihan ylpeänä seisoin siinä, sillä Tamperehan jaloissa lukee. Miten ihanaa olisi juosta isossa kisassa Tampere-sukat heiluen! Olen tykännyt kesäisin juosta kompressiosukissa sekä shortseissa, mutta sormiin sattuu repiä ne sukat päälle ja pois, ovat suhteellisen tiukat. Näissä ei ole sitä ongelmaa, ovat pehmeät, helposti puettavat sekä kevyet, silti pysyen juostessa hyvin ylhäällä.\nEn siis ollut tietoinen teknisten urheilusukkien olemassa olosta Sidosteella, kunnes Janne niistä vinkkasi. Testissä on ollut varrettomat sukat, 1/4 varrella olevat sukat sekä kolmet pidemmät tekniset sukat ja voin vannoa, että näette minut useamman kerran tänä kesänä Sidosteen Tampere-sukat asfaltilla viuhtoen. Ei hiertymiä, eivät yllättäen hiosta juuri ollenkaan ja toivon, että kestävät ja pitkään, näillä keleillähän ne menevät pyykkiin joka juoksun jälkeen. Seuraavaksi laitan tilauksen vetämään ja vakuutan miehenkin näistä.\nIhan oikeasti nolottaa, etten tiennyt teknisten sukkien olemassa olosta ja niitä tehdään ihan lähellä. Perinteisiä, kotimaisia, avainlipulla varustettuja sukkia kantaa kyllä ihan erityisellä ylpeydellä ja ne tekevät askeleesta kevyen. Olen myyty! Taisitte jo huomata?\nJa millaisia juoksumaisemia meillä on! Voisin hölköttää edestakaisin tuota kujaa. Eikö ole upea?\nSeuraavaksi laitan ehkä tilaukseen juoksulasit. Lainasin eilen miehen laseja ja askel oli kevyempi, kun ei tarvitse irvistää tauotta. Miksen niitäkin ole hommannut omia aiemmin? Mitkä ovat omat hellesään juoksusuosikkisi, miten pukeudut?\nKategoriat: Yleinen\t| Avainsanoina juoksu, kotimainen, mistä parhaat juoksusukat, sidoste, sidoste sukka, visit tampere\t| Vastaa\nLämmin suositus: Sappee Chalets


Lukiolaiset – Hikipedia\n”En koskaan käynyt lukiota, mutta silti tää meni iha hyvin.”\nLukiolaiset ovat 15–19-vuotiaita nuoria, jotka ovat viehtyneet ajatukseen, että he todennäköisesti menestyvät hyvin elämässään, koska seuraavat ylioppilas Aleksis Kiven ja Johan Ludvig Runebergin jalanjälkiä. Ajatus ainakin vaikuttaa hyvältä. Hakupapereita täyttäessä on valehdeltava itselleen sen verran, että onnistuu kieltämään molempien suurmiesten harmilliset kuolemat. Kivi nimittäin tuli hulluksi, kun koulukaveri pilkkasi hänen kirjoitelmiaan ja Runeberg puolestaan lähti metsään heilumaan pyssyn kanssa ja tuli aivoverenvuodon kanssa takaisin. Hyvältä siis näyttää, Suomen toivot!\nLukiolaiset ovat ylpeitä opiskelupaikastaan, joskin lukiolaisten keskinäinen kateus on suurempaa kuin amiksilla. Tämä johtuu siitä, että toiset lukiot yksinkertaisesti ovat parempia kuin toiset. Tämä todetaan yleensä keväisin penkinpainajaisissa, joissa parhaimpien lukioiden rekat ovat Mersuja. Hieman heikkotasoisemmat opinnahjot joutuvat tyytymään Volvoihin ja Scanioihin. Lukiosta riippumatta lukiolaiset saavat silti pitää oman kuulonsa ja järkensä (armeijaan asti) tosin kuin amikset: jumputusta ja pillurallia yötä päivää, olipa opiskelupaikkakunta mikä tahansa. Tämän vuoksi lukiolaiset usein saavat pidemmän päälle paremman työpaikan ja uran. Keskimäärin puolet kaikista lukiolaisista valmistuu lääkäreiksi. Useat lukiosta valmistuneet tienaavat myös huomattavia rahasummia saamansa valkolakin avulla käyttämällä sitä apuna kerjäämisessä. Jotkut tuplaavat kerjäämisestä saadut ansiot jatkamalla aina yliopistoon saakka, saadakseen useamman lakin kerjäämistä varten. Kunnon tyylillisen abin painajainen onkin siksi Rutolliset Penkkarit.\nEliitti: Tämä opiskelijatyyppi hengaa koulun aulassa yhdessä porukassa, johon kuuluu koko koulun rikkaimmat ja vittumaisimmat tyypit. Eliittiläinen on siis pieni juppi, joka kannattaa kokoomusta ja ajaa isänsä maksamalla mopoautolla juoden kuohuviiniä. Todellisuudessa nämä mukaparemmat päätyvät Siwan kassalle tai hedelmäosaston päälliköiksi. Tuntomerkkejä: pojilla siististi kammatut ja päältä pidemmät hiukset, tytöillä luonnolliset hiukset keskijakauksella ja luonnollinen meikki tai 10kg pakkelia. Molemmilla sukupuolilla on sukista korviin asti merkkivaatteita. Lempivärit harmaa, tummansininen ja beige. Kuulokkeista soi pinnallinen paska kulutusmusa, jonka sanat ovat suunnilleen jee-jee beibe mul on paljon massii, lähetään baanalle, mä oon juppi en persu enkä demari. Eliittiläinen halveksuu ei-massoja.\nTavis: Tällaiset opiskelijat kulkevat massan mukana, pärjäävät kohtalaisesti kokeissa, pukeutuvat huomaamattomasti ja pyrkivät kauppakorkeakouluun, mutta heillä ei ole tarpeeksi rahaa, jotta voisivat kuulua suositun eliitin joukkoon. Tavis yrittää matkia eliittiä ja usein taviksen ja elitistin erottaa vain pankkiautomaatin näyttämästä saldosta.\nHikke: Tämä tyyppi ottaa opiskelun vakavissaan ja luopuu vapaa-ajastaan kokonaan viikonloput mukaanlukien. Hikke ei uskalla liikkua kaupungilla eikä tajua nuorisoslangia. Hikke pukeutuu äidin ostamiin citymarketrätteihin ja istuu työpöydän ääressä erikoispitkän matematiikan kirja kädessä tai lukee sängyssään raamattua. Usein hiket ovat olleet jo yläasteella hikkejä, mutta joukkoon on eksynyt muutama entinen wannabepunkposeri ja emo. Hiket hengaavat koulun kirjastossa japanifriikkien kanssa, mutta japsit ovat liian tyhmiä keskustelemaan luonnontieteistä.\nNörtti: Nämä silmälaseja käyttävät henkilöt ovat vaarallisia koko kouluympäristölle sotkiessaan koulurakennuksen verkkoja ja ladatessaan laittomia ohjelmia, mutta heistä on myös hyötyä koulun vapaaehtoisilla tekniikka- ja elokuvakursseilla. Nörtti olisi halunnut amiksen datanomilinjalle, mutta äiti pakotti lukioon. Nörtti on se oikea kovis, joka on useimmiten vaikeuksissa.\nUrheilija: Tämä henkilö kuuluu koulun joukkueeseen siihen asti, kunnes alkaa dokaamaan joka perjantai tai siihen asti, kunnes polvet menevät tohjoksi. Urheilijalla on liikaa poissaoloja, mutta hän saa selvitettyä poissaolot jollain ninjakeinolla. Urheilijalla voi olla joko hyvä tai huono akateeminen menestys.\nLukioanarkisti: Tällä tyypillä ei ole suunnitelmia mihin hakea lukion jälkeen opiskelemaan, vaikka tämä tyyppi on hyvinkin älykästä sorttia. Anarkisti lentää ulos tunneilta kritisoidessaan hyvällä hyvyydellä säädettyjä auktoriteetteja, jota konservatiiviporvariopettaja ei hyväksy. Anarkisti pukeutuu epäsovinnaisesti kouluun eikä suostu riisumaan niittirotsia koulurakennuksessa edes poliisin käskemänä. Anarkisti on nopea juoksija, vaikka hänellä on huono liikuntanumero, koska isäm maam pualustaja -liikkamaikka ei hyväksy pystyssä olevia hiuksia. Anarkistilla on suuruudenhulluja ideoita, jotka vievät turhaa aikaa ns. hyödylliseltä opetukselta oppitunnilla. Filosofian opettaja ja koulun friikit ovat ainoat, joiden kanssa anarkisti on hyvissä väleissä.\nSluiba: Tätä tapausta näkee lähinnä vain koeviikoilla ja jos näkee silloinkaan. Useimmiten tunnistaa röökinhajusta, ruutupaidasta, värjätyistä hiuksista tai ruskeasta pörröstä. Tämä tapaus hiisaa kantsua ja luulee voivansa parantaa maailmaa kitaralla. Videopelit vievät kalliin opiskeluajan, kyseinen henkilö ei viihdy koulunpenkillä.\nNoudettu kohteesta ”https://hikipedia.ws/index.php?title=Lukiolaiset&oldid=577225”\nViimeksi muokattu 15. lokakuuta 2018 kello 21.15


Ekonomisti Anni Marttinen on feministi, joka puhuu taloudesta kansan kielellä – ihmisten hyvinvointi ja ympäristö määrittelevät talouskasvun rajat | Kainuun Sanomat\nJulkaistu: 16.10.2021 klo 8:05\nMillaista on feministinen talouspolitiikka? SAK:n ekonomisti Anni Marttinen tutkii ajatusta ja kulkee samalla vanhemman sukupolven naisekonomistien jalanjäljissä. Sukupuolen merkitys on vihdoin nostettu talouspoliittisen keskustelun ytimeen.\nSAK:n ekonomisti Anni Marttinen vaatii puhumista taloudesta tavalla, jota tavallinen ihminen ymmärtää ja voi seurata. Hän itse avaa talouden termejä ja feminististä talouspolitiikkaa sosiaalisessa mediassa. Kuva: Mauri Ratilainen\nSuomalaisen taloustieteen näkyvät naiset ovat voittaneet monia haasteita. Jyväskylän yliopiston työelämäprofessorina toimiva Seija Ilmakunnas tietää, että sukupuolesta ja taloustieteestä puhuminen ei ole aina tehnyt pelkästään hyvää tutkijan uskottavuudelle. Kuva: Pekka Sipola\nEkonomisti Anni Marttinen pukeutuu ja puhuu räväkästi. Hän on uuden polven taloustieteilijä, joka puhuu feministisestä talouspolitiikasta. Feministinen talouspolitiikka lähtee siitä, että talouskasvua ei määritä enää jatkuva kasvu, vaan ihmisten hyvä elämä ja ympäristökysymykset. Kuva: Mauri Ratilainen\nSamaan aikaan ekonomisti Anni Marttinen työskenteli Euroopan keskuspankissa Frankfurtissa ja loi uraansa…


Marjaviiniä maistelemassa Valamon luostarissa - Viinihetki\nEdellisestä marjaviinitastingistä (Hermannin Viinitorni) innostuneena tutustuimme myös toiseen aivan kotinurkillamme sijaitsevaan tunnettuun marjaviinitilaan, joka toimii Valamon luostarin yhteydessä Heinävedellä.\nValamon Viiniherman Oy tuottaa arktisia punaviinejä, valkoviinejä, jälkiruokaviinejä sekä kuohuviinejä. Lisäksi luostarissa valmistetaan erilaisia tisleitä (esim. viski ja gin).\nValamon pääkirkko, Kristuksen kirkastumisen kirkko\nViinin ja kristinuskon yhteinen taival ulottuu kauas historiaan\nViininvalmistustaito on jo vuosisatoja säilynyt ja siirtynyt eteenpäin luostareissa. Myös tislaus on kuulunut luostareiden elinkeinoihin. Jo ensimmäisellä ristiretkellä munkit toivat tislaustaidon arabeilta Eurooppaan. Desinfioiva tislattu alkoholi olikin keskiajalla korvaamaton rohto, jonka avulla pelastettiin henkiä.\nValamon luostari on ollut Suomen ortodoksisen kulttuurin keskus lähes 850 vuoden ajan. Luostarin perusti Laatokan Valamon saarelle munkki Sergei, joka myöhemmin sai seurakseen karjalaissyntyisen Hermanin.\nHeinäveden Papinniemeen luostari siirtyi talvisodan aikana vuonna 1940. Tänä päivänä luostari on noin 10-henkisen veljestön kilvoittelupaikka. Pääelinkeino on muuttunut maataloudesta matkailuun. Luostarista käytetään myös nimeä Uusi Valamo.\nValamon viinitilan viinitynnyreitä\nEnsimmäiset suomalaiset luostariviinit on valmistettu Uudessa Valamossa. Käsityönä syntyneet tuotteet ovat saaneet kypsyä rauhassa luostarin hiljaisuudessa. Valamon juomien salaisuus piilee Suomen puhtaan luonnon antimissa ja raikkaassa lähdevedessä.\nPohjoiset marjaviinit, pehmeä kirkkoviini sekä uniikit artesaanitisleet luostariviskistä giniin valmistetaan munkkiveljestön tarkoin varjellulla reseptiikalla – historiallista perintöä vaalien.\nValamon viineissä käytetään kotimaisia, puhtaita ja ilman torjunta-aineita kasvaneita marjoja\nValamon viinien perusraaka-aineena ovat kotimaiset viinimarjat\nLuostarin viineistä vastaava isä Andreas perusti yhdessä ilomantsilaisen Hermannin Viinitilan Timo Kettusen kanssa viiniyhtiön vuonna 1997. Tuolloin isä Andreas toimi luostarin taloudenhoitajana ja luostarille oli syntynyt tarve kehittää uusia myytäviä tuotteita. Tämä oli alkusykäys luostarin viini- ja liköörituotannolle.\nLuostarin viinituotannossa käytetään ainoastaan kotimaisia marjoja. Marjaviineissä perusraaka-aineena on kaikki muut viinimarjat paitsi punainen viinimarja. Marjojen kasvatuksessa ei ole käytetty torjunta-aineita.\nViinimarjan lisäksi käytetään variksenmarjaa, karviaista, lakkaa, mansikkaa, vadelmaa ja mesimarjaa. Kuohuviineissä on käytetty valkoista ja vihreää viinimarjaa, karviaista, mesimarjaa ja lakkaa. Marjaviinejä ei kypsytetä, vaan ne ovat valmiita heti juotaviksi.\nTammessa kypsynyt kirkkoviini\nValamossa valmistetaan myös perinteikästä kirkkoviiniä, joka on tehty viinirypäleistä. Sitä käytetään ehtoollisviininä niin ortodoksisissa kuin muissakin kirkkokunnissa. Kirkkoviini on unkarilaisista rypäleistä valmistettua väkevöityä makea viiniä ja se on väriltään syvän tummanpunaista.\nViini on kypsynyt Solera-menetelmällä eurooppalaisissa tammitynnyreissä vähintään kuuden vuoden ajan. Kirkkoviinin valmistuttua tynnyreitä käytetään uudelleen viskin kypsytyksessä. Myös kirkkoviiniä on mahdollista ostaa mukaan viinimyymälästä.\nLaseissa Valamon Ruusu -marjapunaviiniä (vas.) ja Valamon Magei – jälkiruokaviiniä\nValamon luostarin kulttuurikeskus järjestää vuosittain taidenäyttelyitä. ”Luostarin puutarhassa” ‑näyttelykierroksen jälkeen ja ravintola Trapesassa nautitun maittavan lounaan jälkiruoaksi oli sopiva aika maistaa Valamon viinejä.\nPuolikuiva marjapunaviini, Valamon ruusu\nMustaviinimarjoista ja variksenmarjoista valmistettu tanniiniton Valamon Ruusu oli väriltään tumman purppuranpunainen ja lasissa läpinäkyvä. Tuoksu oli hyvin marjaisa.\nMaussa oli hiukan hapokkuutta ja makeutta (sokeria 16 g/l). Tuoksun marjaisuus tuli esille hyvin myös maussa. Alkoholi (11,5 %) oli hyvin integroitunut viiniin. Tarjoilulämpötilasuositus 14–16 °C.\nTuottaja suosittelee viiniä hyvin vaalealle lihalle, punaviinissä haudutetulle lohelle, Janssonin kiusaukselle sekä tuliselle itämaiselle ruoalle. Itse emme ehkä valitsisi tätä viiniä ruoan kanssa. Viini on mielestämme enemmän istuskelu- ja seurusteluviini.\nValamon Magei on marjaviiniä parhaimmillaan: makea, raikas ja aromikas\nMakea jälkiruokaviini, Valamon Magei\nValkoisista viinimarjoista, keltaisista karviaisista ja lakoista valmistettu tanniiniton jälkiruokaviini Valamon Magei oli väriltään vaalean keltainen ja viskositeetiltaan kohtalainen. Viinissä oli miellyttävä, persoonallinen tuoksu, jossa havaitsimme hiukan yrttisyyttä.\nMaultaan viini oli ryhdikkään hapokasta ja makeaa (sokeria 178 g/l). Hapokkuuden ansiosta viinin runsas sokeripitoisuus ei tullut esiin ”äitelän” makeana makuvivahteena, vaan viini oli kokonaisuutena raikas ja miellyttävän aromikas. Jälkimaku oli pitkä. Alkoholi (10,5 %) oli tässäkin viinissä hyvin integroitunut. Tarjoilulämpötilasuositus 12–14 °C.\nTuottajan mukaan viini sopii parhaiten nautittavaksi esimerkiksi jäätelön, lakkakakun ja marjajäädykkeiden kanssa. Voisimme suositella tätä viiniä myös klassiselle jälkiruoalle, kuten paahtovanukkaalle.\nValamon Serafi: upean mansikanpunainen väri ja pienet terhakat kuplat, raikkaan marjaisa maku\nTuliaisviini – mesimarjakuohuviini Valamon Serafi\nTältäkin marjaviiniretkeltä löytyi sopivia tuliaisia. Muistoesinemyymälä Tuohuksen Viinimyymälän puolelta ostimme mukaan maistelemamme Valamon Magein ja lisäksi mesimarjoista ja valkoisista viinimarjoista valmistetun rosee-kuohuviinin Valamon Serafin. Viimeksi mainittua nautiskelimme retkipäivän päätteeksi kotona.\nViini on puolikuiva, sokeria siinä on 49 g/l ja alkoholia 12 %. Väriltään viini oli kauniin mansikanpunainen. Ohut mousse kesti melko pitkään. Kuplat olivat pienet ja terhakkaat.\nTuoksu oli makeahko ja se lupasi runsasta makeutta myös makuun. Maussa tämä ei kuitenkaan tullut esille, vaan runsas hapokkuus kevensi makukokemusta. Viinin ei maistunut raskaan makealta, vaan kevyen raikkaalta ja marjaisalta. Tarjoilulämpötilasuositus 6 °C.\nKuohuviinin kanssa suositeltavia juustoja ovat pehmeät valkohomejuustot, kuten esimerkiksi ranskalaiset Brie ja Camembert. Tällä kertaa tarjolla oli Brie mustien oliivien, viikunahillokkeen ja siemenleivän kera. Kokonaisuus sopi erittäin hyvin tälle kuohuviinille.\nJälkiruoka, vadelmat kinuskikastikkeen kera, jäi hiukan alakynteen Serafin kanssa. Ehkä hiukan enemmän rasvaisuutta ja vähemmän makeutta sisältävä jälkiruoka olisi toiminut paremmin.\nKotimainen marjaviinituotanto – ylpeyden aihe\nTämän kesän aikana olemme tutustuneet useisiin marjaviineihin. Oman kokemuksemme mukaan parhaimmillaan ne ovat makeina jälkiruokaviineinä ja kuohuviineinä.\nKotimaisista puhtaista marjoista tehdyt lähiviinit ovat taidokkaasti tehtyjä ja laadukkaita. Tällä viiniretkellä oli myös mukava huomata, että luostareiden satoja vuosia vanha viinintekoperinne on saanut vankan jalansijan myös Suomessa.\n(Valamon kirkkoviiniä sekä väkevämpiä tuotteita (gin, likööri ja viski) on saatavana myös Alkosta.)\nValamon luostari ja viinitila\nmarjaviinimarjaviinitilaValamon luostariValamon viinit


Gluteeniton ruokavalio lisää diabetesriskiä - Pilkettä\nJulkaisin täällä blogissa kaksi viikkoa kirjoituksen aiheesta Gluteeniton ruokavalio aiheuttaa syöpää. Homma ei ollut suinkaan niin kuin otsikko antaa ymmärtää, vaan kirjoituksessa käytiin läpi helmikuussa some- ja kahvipöytä-äläkän nostanutta uutisointia tutkimustuloksista, joissa gluteeniton ruokavalio onnistuttiin yhdistämään syöpäriskiä lisääviin aineisiin. Kyseessä ei ollut että ruokavalion gluteenittomuus aiheuttaisi syöpää, vaan että huonolaatuisen riisin sisältämät myrkylliset metallit lisäävät syöpäriskiä. Homma yhdistettiin gluteenittomaan ruokavalioon, koska monet (mutteivät kaikki) gluteenia välttävät korvaavat sitä riisituotteilla. Moni kuitenkin luki vain otsikon, eikä malttanut selvittää uutisen sisältöä loppuun asti. Aina se ei ole edes helppoa.\nPian tämän syöpäuutisen jälkeen levisi toinen uutinen, josta parhaimmillaan eli pahimmillaan otsikoitiin näin:\nTutkimus paljasti: ”Terveellinen” gluteeniton ruokavalio lisääkin kakkostyypin diabeteksen riskiä (Tekniikan maailma)\nTutkimus: Gluteeniton ruokavalio lisää merkittävästi diabetes-riskiä (Maaseudun tulevaisuus)\nKuten Gluteeniton ruokavalio aiheuttaa syöpää– ja Maito tappaa-kirjoituksissa olen tuonut esiin, tiedeuutisoinnista tulee valitettavan usein mieleen rikkinäinen puhelin. Tämä diabeteskohu on taas esimerkki siitä. Toimittaja tekee uutisen toisen toimittajan tekemästä uutisesta – ei suinkaan alkuperäisen tutkimusartikkelin ja sen faktojen perusteella. Tässä sekä Tekniikan maailman että Maaseudun tulevaisuuden artikkeli tehtiin The Telegraphin pohjalta. Se ei suinkaan ole tiedejulkaisu, vaan päivälehti. Kohu sai alkunsa American Heart Association’s Epidemiology and Prevention-konferenssista, jossa Harvardin yliopiston ravintotieteen laitoksen tutkija Ph.D. Geng Zong oli esitellyt uusia tutkimustuloksia, jota ei ole vielä tämän hetkisen tietoni mukaan julkaistu artikkelimuodossa.\nTutkimuksessa havaittiin, että niillä ihmisillä, jotka kuluttivat vain vähän tai ei ollenkaan gluteenia, oli suurempi riksi sairastua kakkostyypin diabetekseen. Samalla havaittiin, että vähän gluteenia syövät söivät myös vähemmän viljapohjaista ravintokuitua (cereal fiber). Tämän kuidun taasen tiedetään suojaavan kakkostyypin diabetekseltä.\nGluteenin ja kakkostyypin diabeteksen välistä molekylääristä mekanismia ei tässä esitettykään, vaan asioille vedettiin yhteys koehenkilöiden itse raportoiman ruokavalion perusteella ja heidän terveystiedoistaan. Ei ole siis näytetty, että gluteeni itsessään suojaisi diabetekseltä. Sen sijaan ravintokuitu tunnetusti suojaa kakkostyypin diabetekseltä, voi hyvin olla että kuitu on keskeisessä roolissa tutkijoiden tekemissä havainnoissa. Gluteenitonta ruokavaliota noudattavan kannattaakin siis ehkä kiinnittää huomiota kuidunsaantiin klikkiotsikoista panikoimisen sijaan. 😉\nAvainsanat: biotieteet diabetes gluteeni gluteeniton media ruokavalio sokeri some sosiaalinen media terveys tiede tohtoriksi tutkimus työt uutiset\nWhat the Health – vegaanipropagandaa ja virheellisiä faktoja – Pilkettä 12.9.2017, 10:24


Pakolainen tulee taloon - Kultuurivoimala\nPakolainen tulee taloon\n"Kun pakolaisia alkoi viime syksynä virrata Kemin kautta Suomeen, talomme Helsingissä jakautui kahtia. Puolet maltalaisista halusivat ryhtyä pakolaisten auttajiksi, puolet vaikenivat. Talon suljetussa facebook-ryhmässä syntyi kiivas keskustelu siitä, miten pakolaisia olisi parasta auttaa."\n- Leena Hietanen\nKun pakolaisia alkoi viime syksynä virrata Kemin kautta Suomeen, talomme Helsingissä jakautui kahtia. Puolet maltalaisista halusivat ryhtyä pakolaisten auttajiksi, puolet vaikenivat. Talon suljetussa facebook-ryhmässä syntyi kiivas keskustelu siitä, miten pakolaisia olisi parasta auttaa. Osa oli valmis hätämajoittamaan pakolaisia yhteisiin tiloihimme. Olohuoneesta rakennettiin jo nukkumatilaa kymmenille pakolaisille. Innnostuneimpia olivat talon nuoret perheet ja muutamat eläkkeellä olevat naiset.\nHanke kilpistyi lopulta kysymykseen, miten heidän liikkumisensa mahdollistetaan talossa, jossa kaikki yhteistilat avautuvat sähköisesti? Liian moni piti turvallisuusriskinä sitä, että talon yhteisissä tiloissa kulkee ihmisiä, jotka eivät tunne talon tapoja ja eivät ehkä osaa arvostaa meidän yhteisiä hankintojamme.\nKun nuoret, suvaitsevaiset asukkaat innostuivat pakolaisista, vastaavasti varovaiset ja kyyniset asukkaat alkoivat pohtia, miten pakolaiskysymys tulee jakamaan sekä yhteisötalon että koko Suomen. Pakolaisiin kriittisesti suhtautuvat äänet tulevat kaikki satamaan ”natsien” laariin, kun edistyksellinen työväenliike ei kykene tarjoamaan älymystölle yhteiskunnallisesti hyväksyttyä tapaa turvata hyvinvointivaltiota ja työväestön etuja. Porvaristo taas innostuu aina pakolaisista, kun monikulttuurinen yhteiskunta näyttää melkein Amerikalta.\nSyksyllä talomme olohuoneessa kokoontui Refugees Welcome Finland - yhdistys. Keväällä ryhdyimme kotouttamaan pakolaisia. Odotimme yhteiskeittiöömme viittä työtä kaipaavaa irakilaista. Ensimmäinen kerta epäonnistui. He eivät löytäneet perille. Lopulta saimme yhden, Alaan.\nAla oli ollut ensin vastaanottokeskuksessa Kemijärvellä, mutta saanut helmikuussa toivomansa siirron Helsinkiin. Hän oli ammatiltaan kokki.\nYhteiskeittiömme ei maksa meidän omille vapaaehtoisillemmekaan mitään palkkiota ruuan laitosta, joten Ala on samoilla ehdoilla apunamme. Hän on osallistunut pääkokkien opastuksella tekemään erilaisia keittiön töitä, salaatteja, jälkiruokia ja paistanut kerran silakoita. Joskus hän on todellinen pelastava enkeli kaiken kiireen keskellä. Ongelma on yhteisen kielen puute. Ala ei juurikaan puhu englantia. Hänellä ei ole myöskään vielä turvapaikkapäätöstä. Kykenemme ainoastaan korvaamaan hänelle matkat hänen majapaikastaan keittiöömme.\nMutta yksi pakolainen tuli. Hyvä alku.\nLeena Hietanen (s. 1956) asuu yhteisötalo Maltassa Helsingin Jätkäsaaressa. Hän on ammatiltaan toimittaja. Maailmankatsomukseltaan hän on konservatiivi, joka ihailee 1960- ja 1970-lukujen marksilaista humanismia, kun kollektivismi oli ihmisoikeus. Hänen mottonsa on: kommunismi on aikuisuutta.


Kokemuksia järjestöjen hallitustoiminnasta, osa 7: psykologinen turvallisuus - Markku Silvennoinen | Tietokirjailija\nKokemuksia järjestöjen hallitustoiminnasta, osa 7: psykologinen turvallisuus\nHallituksen jäsenten keskinäinen luottamus on välttämätön edellytys sille, että hallitus pystyy toimimaan aitona tiiminä. Luottamus mahdollistaa sen, ttä hallituksen jäseniet toimivat omana itsenään. Hallituksessa valitsee silloin psykologinen turvallisuus.\nKokiessaan olonsa turvalliseksi hallituksen jäsenillä on yhteys omiin arvoihinsa, ajatuksiinsa, tunteisiinsa ja kykyihinsä. He luottavat siihen, että he voivat ilmentää omaa aitoa minuuttaan vuorovaikutuksessa toistensa kanssa. He uskaltavat olla aidosti läsnä omine vahvuuksineen ja heikkouksineen. He tiedostavat oman epätäydellisyytensä ja haavoittuvuutensa.\nTurvallisessa ilmapiirissä jäsenet uskaltavat esittää mielipiteensä silloinkin, kun kaikki muut jäsenet ovat eri mieltä jostakin asiasta. Heillä ei ole pelkoa siitä, että heitä esimerkiksi mollataan tai rangaistaan vaikkapa sulkemalla henkisesti ryhmän ulkopuolelle.\n"Meillä kaikki sanovat kyllä mielipiteensä."s\n"Arvostan sitä, ette puheenjoihtaja kysyy myös kriittisesti suhtautuvien mielipidettä."\n"Alussa pelotti ottaa kantaa. Sitä mietti, mitä muut ajattelevat ja jäänkö yksin."\n"On tärkeää puhuassa jo alussa siitä, että kaikki mielipiteet ovat tärkeitä ja arvotettuja."\n"Luottamus ei synny hetkessä. Aluksi seurailtiin, miten porukka otti vastaan."\n"Hallituksessa turvallista olla sitä mieltä kuin on."


Tutkimus: Eläköityminen lisää istumisen määrää – etenkin television katselu houkuttelee - Paikalliset - Turun Sanomat\nTutkimus: Eläköityminen lisää istumisen määrää – etenkin television katselu houkuttelee\nIstuminen houkuttelee eläkeläisiä. Turun yliopiston tutkimuksessa selvitetään istujien riskiryhmiä. Arkistokuva.\nPaikalliset | Turun Sanomat | 17.4.2018 10:43 | 9\nLaajan suomalaisen seurantatutkimuksen mukaan vapaa-ajan istumisen määrä lisääntyy eläkkeelle siirryttäessä keskimäärin neljästä ja puolesta tunnista kuuteen tuntiin. Erityisesti television katseluun käytetty aika lisääntyi.\n– Istuminen lisääntyi etenkin naisilla ja henkilöillä, jotka olivat istuneet paljon töissä, harrastaneet vain vähän liikuntaa, kärsineet univaikeuksista, mielenterveyden ongelmista tai huonosta terveydestä ennen eläköitymistään, kertoo tutkijatohtori Tuija Leskinen Turun yliopiston lähettämässä tiedotteessa.\nAsiaa tutkittiin lääketieteellisen tiedekunnan kansanterveystieteen yksikössä.\nIkääntyneiden tiedetään istuvan päivittäin paljon ja etenkin television katselun on havaittu olevan yhteydessä muun muassa lihavuuteen, diabetekseen sekä sydän- ja verisuonisairauksien riskiin.\n– Eläkkeelle jäävien joukossa saattaa olla riskiryhmiä, jotka ovat alttiimpia lisäämään istumisen määrää eläköitymisensä jälkeen. Tulostemme vahvistamiseen tarvitaan kuitenkin vielä objektiivisia mittauksia, Leskinen toteaa.\nTutkimustulokset perustuvat otokseen, jossa seurattiin 2011 kuntatyöntekijää, jotka eläköityivät vuosien 2014 ja 2017 välillä ja jotka olivat vastanneet istumisen määrää mittaavaan kyselyyn ennen ja jälkeen eläkkeelle siirtymisen.\nFinnish Retirement and Aging (FIREA) on Turun yliopistossa vuonna 2013 aloitettu tutkimus, jonka päätarkoituksena on selvittää elintavoissa, terveydessä ja toimintakyvyssä tapahtuvia muutoksia sekä niihin vaikuttavia tekijöitä eläkkeellesiirtymisiässä.\nLihakset ja nivelet kunnossa, samoin paino\nOnpa outoa. Itse olen joutunut istumaan koulussa ja opiskellessa 17 vuotta ja työelämässä 42 vuotta ja nyt eläkkeellä liikun todella mielelläni ja huomattavasti enemmän kuin 'aktiivisina' vuosinani. On ihanaa kunnei enää tarvitse olla 8-10 tuntia päivässä liimautuneena työtuoliin. Hyvä jos vessaan kerkesi. En omista edes autoa, vain fillarin.\n"Herätkää!" kirjoitti 17.4.2018 10:54 Tee ilmoitus\nOnko 6 tuntia eläkkeellä paljon?\nTerveellistähän istuminen ei ole, mutta aloin tässä laskeskella, että minusta 4,5 tuntia istumista vapaapäivänä on oikeastaan aika vähän. Kyse oli siis vapaa-ajasta. Väkisinkin sitä kai tulee istuttua esim. syödessä, samoin tietokonetta käyttäessä - ja sitähän on käytännössä pakko käyttää jonkin verran. TV:tä katsellaan kai jotain keskimäärin pari tuntia päivässä. Monet lukevat, käyttävät kännykkäänsä, selaavat tablettiaan, seurustelevat perheen ja tuttavien kanssa istuen. Sitten vielä matkustellaan paikasta toiseen usein istuen. Jos työelämän aikana nuo ihmiset istuivat keskimäärin 4,5 tuntia päivässä, niin se tarkoittaa, että osa istui huomattavasti vähemmän ja vain osa jonkin verran enemmän. Miten tätä oikein tutkittiin? Olivatkohan osallistujat ihan rehellisiä ja realistisia?\n"Epäilevä" kirjoitti 17.4.2018 12:11 Tee ilmoitus\nOnko makuuasento terveellisempi kuin istuma-asento? Itsen luen ja katson televisiota aina makuulla.\n"Utelias" kirjoitti 17.4.2018 14:07 Tee ilmoitus\nOlen itsekin tuota ihmetellyt, ja kuulemma on terveellisempi kuin istuma-asento. Hiukan. Kai se selväkin on, ettei jatkuva makaaminenkaan hyvä ole. Ihmisen kuuluu liikuskella suurimman osan valveillaoloaikaa monin tavoin.\n"Lehdestä luin" kirjoitti 17.4.2018 15:16 Tee ilmoitus\nJuu, makuuasento on monessa asiassa paras. Mitenköhän se vaikuttaa noin pitkässä juoksussa?\n"Lötkö-pötkö rentoutuja" kirjoitti 17.4.2018 21:56 Tee ilmoitus\nJälleen uusi täysin turhaan tehty tutkimus. Rahat voisi käyttää vaikkapa ikääntyneiden aktivoitmiseen.\n"Mummo" kirjoitti 17.4.2018 14:57 Tee ilmoitus\nVast: Nolla tutkimus\nMitähän hyötyä siitä aktivoimisesta olisi? Lisää elinikääkö? Sehän tulisi kalliimmaksi yhteiskunnalle.\n"Aktivoiminen?" kirjoitti 17.4.2018 17:22 Tee ilmoitus\nLuiset alaraajat ja rullatuoli\nTutkimus: Ihmiset, jotka huolehtivat alaraajojensa lihaskunnosta, elävät terveempää ja turvallisempaa elämää kuin ne, jotka eivät huolehdi.\n"Empiirinen vanhusteoreetikko" kirjoitti 18.4.2018 9:26 Tee ilmoitus\nKyykkääminen lisääntyny - ja kyykyssä olo\nKuntosalilla itsellä kyykkäämisen määrä on kasvanut moninkertaiseksi viikossa, Sipilä pitää lisäksi huolen kyykyssä olemisesta.\n"ROLL" kirjoitti 20.4.2018 22:43 Tee ilmoitus


Jimmy Connors [2021-päivitys]: Perhe, lapset, grand slams ja nettovarallisuus - Urheilija\nJimmy Connors, jota pidetään yhtenä kaikkien aikojen suurimmista tennispelaajista, on varmasti merkinnyt nimensä myös muilla aloilla. Mutta maine on niin hauska asia.\nSama asia, joka tekee sinusta fanien suosikin, voi olla urasi kaatuminen.\nTämä listattu tennispelaaja ajoi joskus taaksepäin huonon käyttäytymisensä takia. Kaikesta negatiivisuudesta huolimatta Jimmyllä oli aina todellinen omistautumisensa tennistä kohtaan, eikä hän koskaan antanut siitä irti.\n90-luvun historiassa kukaan koko tennishistoriasta ei voinut verrata Jimmyn sijoitukseen ja tilastoihin. Puhumattakaan siitä, että Connorsin pelityyli on vaikuttanut litteän takakäden kehitykseen.\nVarhaisesta iästä lähtien tutustutaan tarkemmin Jimmy Connersin elämäkertaan. Ja tässä meillä on lyhyitä faktoja, kuten alla on esitetty:\nKoko nimi James Scott Connors\nTunnetaan James Connors\nNimimerkki Brash Basher Bellevillestä\nSyntymäpäivä 2. syyskuuta 1952\nSyntymäpaikka East St. Louis, Yhdysvallat\nAsuinpaikka Santa Barbara, Yhdysvallat\nKoulutus East St Louisin vanhempi lukio ja Kalifornian yliopisto, Los Angeles\nIsän nimi James Scott Connors\nÄidin nimi Gloria Thompson\nSisarukset 1 (Johnny Connors)\nKorkeus 5'10 (178 cm)\nPaino 68 kg (150 paunaa)\nPuoliso Patti McGuire\nLasten nimi Brett Davis ja Aubree Leigh\nAmmatillisen uran alku 1960\nEläkkeelle siirtyminen 1996\nPelityyli Vasenkätinen (kahden käden takakäsi)\nTurned Pro 1972\nValmentaja Gloria Connors, Pancho Segura\nKunnianosoitukset Tenniksen maailmanmestaruuskisat, sisällytetty kansainväliseen tennishalliin, St.Louis Walk of Fameen,\nVoitto Wimbledonin kaksinpelimestari, Yhdysvaltain Pro-mestaruuden kaksinpelimestari, Wimbledonin kaksinpelimestari, maailman tennispelaaja.\nPalkintorahat 8 641 040 dollaria\nValmennus ura Andy Roddick (2006-2008), Maria Sharapova (2013), Eugenie Bouchard (2015)\nTyttö Ulkopuolinen: Muistelmat , Tenniskortti nimikirjoituksella\nJimmy Connors | Varhainen elämä ja perhe\nJimmy syntyi 2. syyskuuta 1952 East St. Louisissa Illinoisissa. Hänen isänsä, James Connors, työskenteli aikaisemmin tietullisillan hoitajana. Samaan aikaan hänen äitinsä, Gloria Thompson, oli aiemmin tennispelaaja.\nVanhempiensa lisäksi Jimmylla on veli nimeltä John Johnny Connors.\nItse asiassa äiti ja isoäiti Bertha Thompson hoitivat Jimmyä Tenniksessä.\nKoulutuksensa suhteen Connors osallistui veljensä kanssa St. Sen jälkeen hän meni East St.Louisin vanhempaan lukioon.\nSamoin jatko-opintoja varten Jimmy ilmoittautui Kalifornian yliopistoon Los Angelesiin.\nKatso Fabio Quagliarella Bio: vaimo, tavoitteet ja nettovarallisuus >>\nKuten edellä mainittiin, Jimmyn äiti, Gloria, oli tennispelaaja, joka oppi myös pelaamaan äitinsä Berthan kanssa. Molemmat olivat innokkaita opettamaan Jimmyä.\nSanotaan myös, että Gloria oli enemmän kuin valmis opettamaan Connorsin tennistä. Itse asiassa hän raivasi talonsa takana olevan maan tenniskentän rakentamiseksi.\nSamoin Bertha yritti opettaa ensimmäistä poikaansa, Johnnya, mutta hän ei osoittanut suurta kiinnostusta. Joten he antoivat 100% sulhasensa Jimmylle tulla mestariksi.\nJimmy äitinsä ja valmentajansa Gloria Thompsonin kanssa\nEi vain alussa, mutta hänen äitinsä Gloria on myös ollut hänen päävalmentaja. Siksi perhe muutti Kaliforniaan tukemaan hänen tennisuraansa. Siellä Jimmy harjoitteli joskus Panchi Gonzalezin ja Panchi Seguran kanssa.\nSamoin vain 8-vuotiaana Jimmy pelasi ensimmäistä Yhdysvaltain mestaruuttaan yksitoista ja alle -divisioonassa.\nSiihen mennessä Jimmy tuli niin kypsäksi kentällä. Lisäksi hän oli jopa valmis pelaamaan huippuammattilaisia vastaan 18-vuotiaana.\nVastaavasti vuonna 1970 hän pääsi puolivälieriin Yhdysvaltojen kaksinpelissä Gonzalezin kanssa. Myöhemmin yliopistossa ollessaan hän voitti National Intercollegiate single-otsikon fuksi.\nLopulta vuonna 1972 Jimmy jätti yliopiston pelaamaan tennistä kokopäiväisesti.\nJimmy Connors | Grand Slams -mestari\nHeti opiskelun keskeyttämisen jälkeen Jimmy voitti ensimmäisen ammattinimikkönsä Jacksonvillessä, Floridassa. Lopulta hän suoritti kyseisen vuoden kauden sijoituksen kahdeksankymmentäkolme.\nLisäksi ajan myötä Jimmy jatkoi titteleiden voittamista ennätyksellisissä riveissä.\nVain vuoden kuluttua Jimmy sijoittui ykköseksi Yhdysvalloissa, sitomalla Stan Smithin kanssa. Jimmy voitti Wimbledonin tupla-tittelin vuonna 1973.\nMyöhemmin, vuonna 1974, Jimmy voitti Grand Slam-singletapahtumat, toisen vuoden ammattilaisena. Samana vuonna hän voitti Australian avoimen ja Yhdysvaltain avoimen.\nLisäksi useimmille miesammattilaisille Tennisammattilaisten liitosta (ATP) tuli uusi liitto.\nMutta Jimmy päätti liittyä WTT-joukkueeseen, vaikka ATP ja French Open eivät sallineet ATT: n kilpailla turnauksessa tuona vuonna.\nUratilastot ja huippuvuodet\nAjan myötä Connors loisti alallaan ja pussi monia titteleitä. Vuosina 1973, 1976 ja 1978 Jimmy sijoittui ykköseksi maailmassa.\nJimmy voitti voittoputkensa voittamalla Yhdysvaltain avoimen kaksinpelin tittelin kovalla kentällä. Vastaavasti hänestä tuli ensimmäinen pelaaja, joka ansaitsi yli 2 miljoonaa dollaria urallaan.\nNäin ollen Jimmy voitti Yhdysvaltain avoimen kaksinpelin tittelin kovakentällä vuosina 1982 ja 1983.\nJimmy Connors | Paha poika -päivät\nHavainnollistamiseksi Jimmy oli aina ollut paras tenniksen paras alusta asti. Siksi kaikki katseet kohdistuivat häneen, ja jopa pieni virhe vahingoitti hänen julkista kuvaa.\nLisäksi Jimmy sai julkisen huomion tunnepurskeistaan ja huutoistaan tuomioistuimessa.\nSaatat myös kiinnostaa Terry Glenn Bio: Ura, tilastot, palkinnot, kuolema ja perhe >>\nHuolimatta hänen tyylinsä maineesta, sijoituksesta ja erinomaisesta paluun paluusta, häntä on kutsuttu myös punkiksi, maverickiksi ja katutaistelijaksi.\nTodella ollessaan alhaalla, Jimmy nurisee ja kiroaa kuin vesikirppu. Joskus hän jopa käyttää mailakytkimen tyyliä väkijoukkoon.\nJoissakin tapauksissa Jimmyä kutsuttiin jopa amerikkalaisen tenniksen Bad Boysiksi. Huolimatta loistavasta luonteesta tennispelaajana, hänen persoonallisuutensa teki hänestä lopullisen pahan pojan.\nKerran Jimmy ja hänen amerikkalaisen tenniskilpailijansa John McEnroe väitti, että monet maailman parhaista tennispelaajista ovat tylsiä. Tämä osoittaa selvästi, että he eivät hävetä hahmojaan.\nLisäksi hänen vaikea rakkauselämä vaikutti entisestään hänen luonteeseensa.\nVuonna 1975 hänen suhteensa morsiamensa Chris Evert päättyi. Samana vuonna hän hävisi Wimbledonin finaalit.\nRomahtavan rakkauselämänsä jälkeen vuonna 1978 Jimmy tapasi Patti McGuire. Lisäksi , Patti oli vuoden Playboy-leikkikaveri, ja he menivät naimisiin heti kolmen kuukauden tutustumisen jälkeen.\nNiinpä he toivottivat ensimmäisen lapsensa Brett Davisin tervetulleeksi vuonna 1980.\nAivan kuten hänen toinenkin suhteensa, heidän avioliitonsa oli päättymässä vuonna 1983. He onnistuivat kuitenkin sovintoon ja toivottivat toisen lapsen, Aubree Leighin, tervetulleeksi vuonna 1985.\nJimmy Connors | Paluu\nOmistettuaan enimmäisaikaa perheelleen, Jimmy antoi edelleen energiaa pelaamaan tennistä. Toisaalta hänen ikäisensä enimmäispelaajat jäivät eläkkeelle.\nKolmekymmentäyhdeksän vuoden iässä, ottaen huomioon vaikeudet, mukaan lukien rantaleikkaukset, Jimmy pääsi Ranskan avoimeen. Vastaavasti vuodesta 1991 tuli ainoa vuosi, jolloin hän ei voittanut Grand Slam -titteliä.\nVastaavasti samana vuonna Jimmy tuli vuoden 1991 US Openiin, joka oli jo hänen suosikkikilpailunsa.\nIästä huolimatta Jimmy sijoittui maailman 174. sijalle. Siellä hän sai jokerimerkinnän turnaukseen. Kaiken kaikkiaan Jimmy kukisti monia nuoria ja upeita pelaajia.\nLopulta Jimmy viittasi vuoteen 1991 paluunsa kaikkien kesien kesänä.\nJimmy Connors | Palkinnot ja saavutukset\n1971: Kansallinen monikollegiaalinen kaksinpeli, nimetty All American\n1973: Wimbledonin kaksinkertainen mestari, Yhdysvaltain Pro Championship\n1973-75 / 1978-79 / 1983-84: Yhdysvaltain sisätiloissa avoimen kaksinpelin mestari\n1974: Australian avoimen kaksinpelin mestari, Yhdysvaltain sisätiloissa avoin kaksinkertainen mestari Frew McMillanin kanssa, Yhdysvaltain savi-tuomioistuin kaksinkertainen mestari Ilie Nastasen kanssa, nimetty vuoden pelaaja\n1974, 1976, 1978-79: Yhdysvaltain Clay Court -mestari\n1974, 1976, 1978, 1982-83: Yhdysvaltain avoimen kaksinpelin mestari\n1974, 1982: Wimbledonin kaksinpelin mestari\n1975: Yhdysvaltain avoimet kaksinkertaiset mestarit Ilie Nastasen kanssa, Yhdysvaltain sisätiloissa avoimet kaksinkertaiset mestarit Ilie Nastasen kanssa\n1976: Sijoitettu ykkönen tennispelaajaksi Yhdysvalloissa ja muualla, Köln Cup\n1976/1978-80: Pro Indoor -mestari\n1976/1981: Davis Cup -tiimi\n1976/1985: World Cup Team\n1977: Tenniksen MM-kisat\n1978: Sijoitettu ykköseksi tennispelaaja maailmassa\n1991: Pääsi Yhdysvaltain avoimiin semifinaaleihin 39-vuotiaana, mukaan 25 mielenkiintoisimpaan ihmiseen Ihmiset aikakauslehti\n1998: Valittu kansainväliseen tennishalliin\n2001: Valittiin St.Louisin kuuluisuuteen\nJimmy Connors | Tenniksen jälkeen\nVuoden 1991 jälkeen Jimmy lopetti kokonaan ammattitenniksen pelaamisen. Mutta hän kilpaili ajoittain ATP-kiertueella vuoteen 1996 asti.\nVuonna 1993 hän järjesti mestarikiertueen yli 35-vuotiaille miehille.\nItse asiassa vuonna 2001 Jimmy sijoittui edelleen seniorikierrosten parhaan 20 parhaan joukkoon.\nLisäksi hän osoitti kiinnostusta muihin urheilulajeihin, erityisesti golfiin. Vuonna 1994 Jimmy osallistui AT&T National Pro-Am -golfturnaukseen.\nSamoin heidän vanhemman veljensä Johnnyn mukana he investoivat jokiveneellä pelattavaan toimintaan St.Louisissa.\nkenen kanssa Holly Sonders on naimisissa\nVuonna 1992 hän jopa kirjoitti kirjan nimeltä Älä laske itseäsi! Pysyminen kunnossa 35 vuoden jälkeen.\nTämän mukaisesti hänestä tuli Liberto Denimin kaltaisten tuotteiden edustaja, Reebok Hard Court -kengät ja muut Homedics Thera P Magnetic Wave -tuotteet kivun lievittämiseen.\nTässä Emily Vakos Bio: korkeakoulu, aviomies, kiinteistönvälittäjä ja häät >>\nJimmy Conners | Nettovarallisuus\nJimmy Connersin nettovarallisuuden arvioidaan olevan entinen maailman parhaiten sijoittunut pelaaja, ja sen arvioidaan olevan 12 miljoonaa dollaria.\nTässä on tarkempia tietoja Jimmy Connorsin nettovarallisuus: Kirjat ja suositukset >>\nOliko Connor parempi kuin McEnroe?\nJimmy ja McEnroe olivat huippukilpailijoita toisiaan vastaan. Analysoidessaan uratilastojaan Connors on todennäköisesti eturintamassa useimmissa sinkkujen laskuluokissa voitetuista otteluista titteleihin.\nOvatko Jimmy Connors ja John McEnroe ystäviä?\nParhina vuosina Connors ja McEnroe olivat kovia kilpailijoita. Siksi he eivät ole parhaita ystäviä missään muodossa tai tavalla.\nLisäksi John sanoi aina pitävänsä parempana Pete Rose hänen tenniksen hyökkääjänään.\nMitkä joukkueet olivat Jimmyn valmentamia?\nJimmy Connors valmensi todella Andy Roddickiä, Maria Sharapova ja Eugenie Bouchard .\nKenelle Jimmy oli kihloissa?\nJimmy oli ensin kihloissa entisen Miss World Marjorie Wallacen kanssa, mutta erosi ja myöhemmin naimisissa Playboy-mallin Patti McGuiren kanssa.\nValioliigan kultaisen kengän 2020-21 viisi parasta kilpailijaa\n70 parasta Andy Murray -lainausta\nFalconista ja talvisotilasta Disney Disney -sankareiden sarjaan - Tässä ovat uudet televisio-ohjelmat Disney + -peliin maaliskuun 2021 aikana\nWillie Stargell Bio: Ura, nettovarallisuus, MLB ja perintö\nliittyvät eli- ja peyton -miehitykseen\nkuinka paljon kyrie irving painaa\nkuinka monta lasta Derrick Rousella on?\nmissä joukkueessa michael strahan pelasi


Pielavesi-teatteri: Opri - Savon Sanomat\nTeatteri 19.07.2015 00:45\nAnja Vainanen (vas.) säteilee Oprin optimismia, Miina-potilaana Irma Eronen. Kuva: SaSa\nKun ohjaaja Hannu Virolainen kiittelee aplodiseremonioiden jo päätyttyä näyttelijöitä, kyyneleet virtaavat Anja Vainasen, nimiosatulkin, poskilla. Hetki on kuin kuva koko suomalaiselle kesäteatterille kuuluvasta liikutuksesta.\nSydän pakahtuu ja vapautuu pitkän yhteisen yrityksen ja hengen purkauduttua valloilleen: ensi-iltaan, joka Pielavesi-teatterissa vietettiin sananmukaisesti kesässä. Hellettä lipova päivä oli vuoden ensimmäisiä ja verotti yleisömäärää. Seinäkello kulisseissa oli pysähtynyt. Aurinko viipyili puiden takana kuin maailmankirkas näyttämölamppu. Tapahtumat sijoittuvat kunnalliskotiin.\nKyllikki Mäntylä kirjoitti Oprin (1953) eteläkarjalaisella murteella. Ohjaaja Hannu Virolainen sovittaa päähenkilön suuhun livviä eli aunuksenkarjalaa. Käsiohjelman sanastossa on jokunen merkityksetön painovirhe, mutta Kari P. Koslonen on tehnyt hyvän käännöksen.\nAnja Vainanen ilmentää karjalaismummoa, jonka kaltaiseksi kirjailijan uskoo Oprinsa luoneen. Tämä ei tule kunnalliskodin vanhimpien huoneeseen vitsinä. Hän on optimismin henkäys, avulias ja ymmärtäväinen, huumorintajuinen toki samaten. Hänellä on kodin jättämään joutuneen hahmon vakavuus olkapäillä, mutta lämpöä eleissä ja olemuksessa. Häneen kuuluu ripaus mystiikkaa. Hän on uniennäkijä. Enemmän hän on realisti ja selviytyjä. Opri katselee usein ulos huoneen takaikkunasta. Hän odottaa pääsevänsä jos ei nyt Karjalaan, niin takaisin Anttilaan, johon oli evakkona tullut.\nVarsinainen toiminta näytelmässä keskittyy kuitenkin vuoteiden viereen. Opri häärää uutta ilmapiiriä uupuneeseen ja kärttyisäänkin kunnalliskotiin. Kun muut vanhukset ovat sänkypotilaita, voisi ohjauksen säätö huomioida Oprin liikkeen ja yleisön kontaktin suoremmaksi, vielä hieman uudesta kulmasta.\nPetimummoja näyttelevät Irma Eronen, Irja Partanen ja Annikki Turunen ovat vaikeissa osissa, kun vuoteista ei nousta, ja tulkinta pitää keskittää repliikkiin ja ilmeisiin. Onneksi he osoittavat erilaista luonnetta.\nLiikkumisesta vastaa Oprin lisäksi Sari Potasevin nirppa, tomera ja hajamielinen johtajatar. Hän näyttelee verraten sujuvasti, kuten myös nuoret hoitajat Lilja Ikäheimo Heinäsirkkana ja Lauri Qvick Jussina.\nTohisevampia ovat huru-ukot (Kyösti Pentikäinen ja Pertti Pääkkönen). He vetävät liioittelun lassoa kohti hupailufarssia – tavalla, joka ei oikein osu esityksen kanssa kaulakkain.\nPrologi on koskettava. Evakot kulkevat katsomon ohi vähine omaisuuksineen samalla kun heistä yhtä haastatellaan autenttisella radionauhalla. Näytösten välissä soitetaan Laila ja Ritva Kinnusen iskelmää Pojat. Sen motiivi jää irralliseksi.


Gilles Deleuze: Esipuhe Eroon ja toistoon (eli filosofia scifinä ja dekkarina) | Teoriapiikki\nGilles Deleuze: Esipuhe Eroon ja toistoon (eli filosofia scifinä ja dekkarina)\nPosted on elokuu 31, 2011 by Teoriapiikki\nKirjan heikkoudet vastaavat usein tyhjiä aikomuksia, joita ei osattu toteuttaa. Niinpä aikomuksen julistus todistaa todellisesta vaatimattomuudesta suhteessa ideaaliseen kirjaan. Usein sanotaan, että esipuheet tulisi lukea vasta lopuksi. Kääntäen voidaan sanoa, että johtopäätökset tulisi lukea ensimmäisenä. Tämä pitää paikkaansa kirjastani, jonka johtopäätös saattaisi tehdä alkupuolen lukemisesta joutavaa.\nKäsiteltävä aihe on nyt selvästi ilmassa. Merkkejä tästä voi nostaa esiin: Heideggerin yhä vahvemmin korostunut suuntautuminen ontologisen eron filosofiaan; strukturalistinen projekti, joka perustuu differentiaalisten merkkien jakaumaan tilassa, jossa ne ovat rinnan; nykyinen romaanitaide, joka pyörii eron ja toiston ympärillä niin abstrakteimmissa pohdinnoissaan kuin käytännön tekniikoissaan; kaikenlaisilla aloilla löydetään toistolle ominainen vaikutusvoima, joka kuuluu yhtä lailla tiedostamattomaan, kieleen ja taiteeseen. Nämä merkit voisi lukea yleistetyn antihegeliläisyyden ansioksi: ero ja toisto ovat korvanneet identtisen ja negatiivisen, identiteetin ja ristiriidan. Ero nimittäin viittaa negatiiviseen ja päätyy ristiriitaan vain siinä määrin kuin se alistetaan identiteetille. Käsitettiin identiteetin ensisijaisuus miten tahansa, se määrittää representaation maailmaa. Mutta moderni ajattelu syntyy representaation epäonnistumisesta, identiteettien häviämisestä ja identtisen representaation alla toimivien voimien löytymisestä. Moderni maailma on simulakrumien maailma. Tässä maailmassa ihminen ei ole jäänyt henkiin Jumalan kuoltua, eikä subjektin identiteetti substanssin identiteetin kadottua. Kaikki identiteetit ovat vain simuloituja, tuotettuja niitä syvemmän eron ja toiston leikin optisena ”efektinä”. Haluamme ajatella eroa itsessään ja eroavan suhdetta eroavaan riippumatta representaation muodoista, jotka palauttavat ne samuuteen ja pakottavat ne kulkemaan negatiivisen kautta.\nModernissa elämässä kohtaamme mitä mekaanisimpia ja stereotyyppisimpiä toistoja sisällämme ja ulkopuolellamme ja uutamme niistä lakkaamatta pieniä eroja, variaatioita ja muunnelmia. Kääntäen: eron jatkuvan siirtymisen elävöittämät salaiset, naamioidut ja kätketyt toistot elvyttävät paljaita, mekaanisia ja stereotyyppisiä toistoja sisällämme ja ulkopuolellamme. Simulakrumissa toisto koskee valmiiksi toistoja ja ero eroja. Juuri toistot toistuvat ja erottaja eriytyy. Elämän tehtävä on saada kaikki nämä toistot yhdessä tilaan, johon ero levittäytyy. Tämä kirja on syntynyt kahdesta tutkimussuunnasta. Ensimmäinen koskee eron käsitettä, johon ei kuulu negaatiota juuri sen vuoksi, että jos sitä ei alistettaisi identtiselle, ero ei päätyisi tai ”sen ei tarvitsisi päätyä” vastakkaisuuteen ja ristiriitaan saakka. Toinen tutkimussuunta koskee toiston käsitettä, jossa fyysisten, mekaanisten tai paljaiden toistojen (saman toistaminen) peruste löytyy kätketyn toiston syvemmistä rakenteista, toiston, jossa ”differentiaali” naamioituu ja vaihtaa paikkaa. Tutkimussuunnat yhdistyivät spontaanisti, koska nämä puhtaan eron ja monimutkaisen toiston käsitteet tuntuivat joka kerta liittyvän toisiinsa ja sekoittuvan. Eron jatkuvalla hajaantumisella ja karkaamisella on toiston piirissä tarkkoina vastineinaan siirtyminen ja naamioituminen.\nIdenttisyydestä vapautettujen ja negatiivisesta itsenäistyneiden puhtaiden erojen esiin manaamisessa on tietysti vaaransa. Suurin vaara on langeta kaunosielun esityksiin: on vain yhteen soviteltavia ja toisiinsa liitettäviä eroja, kaukana ovat veriset kamppailut. Kaunosielu sanoo: olemme erilaisia, mutta emme vastakkain… Myös ongelman käsite, jonka katsomme liittyvän eron käsitteeseen, vaikuttaa ruokkivan kaunosieluisuutta: vain ongelmilla ja kysymyksillä on väliä… Uskomme kuitenkin, että kun ongelmat saavuttavat niille kuuluvan positiivisuuden asteen ja kun erosta tulee vastaavan affirmaation kohde, ne vapauttavat aggression ja valinnan voiman, joka tuhoaa kaunosielun, riistää siltä sen identiteetin ja murtaa sen hyvän tahdon. Problemaattinen ja differentiaalinen määrittävät kamppailuja, joihin nähden negatiivisen kamppailut ovat vain näennäisiä ja kaunosielun toiveet näennäiseen vangittuja mystifikaatioita. Simulakrumi ei ole kopio, vaan jotain, mikä kääntää nurin kaikki kopiot kääntämällä nurin myös mallit: jokainen ajatus muuttuu aggressioksi.\nFilosofisen kirjan tulisi osaksi olla erityislaatuinen dekkari, osittain eräänlaista science fictionia. Dekkarilla tarkoitamme, että käsitteiden täytyy läheisyysalueineen puuttua asioihin ja ratkaista paikallinen tilanne. Käsitteet itse muuttuvat ongelmien myötä. Niillä on vaikutusvyöhykkeitä, joilla ne operoivat tietynlaisella ”julmuudella” ja suhteessa ”draamoihin”, kuten saamme nähdä. Niiden täytyy olla keskenään koherentteja, mutta tämä koherenssi ei voi tulla niistä itsestään. Niiden täytyy saada koherenssinsa muualta.\nTämä on empirismin salaisuus. Empirismi ei missään tapauksessa ole reaktio käsitteitä vastaan tai yksinkertainen vetoomus eletyn kokemuksen puolesta. Se päinvastoin ottaa tehtäväkseen mielipuolisimman käsitteiden luomisen, mitä ikinä on nähty tai kuultu. Empirismi on käsitteiden mystisismiä ja matematismia, mutta täsmälleen sellaista, joka pitää käsitettä kohtaamisen kohteena: tässä-ja-nyt tai pikemminkin Erewhon, josta syntyy ehtymättömästi aina uusia eri tavoin jakautuneita ”tässiä” ja ”nytejä”. Vain empiristi voisi sanoa: käsitteet ovat itse olioita, mutta olioita niiden vapaassa ja villissä tilassa ”antropologisten predikaattien” tuolla puolen. Valmistan, muokkaan ja puran käsitteitäni liikkuvasta horisontista, hajautetusta keskuksesta, aina niitä toistavasta ja erottavasta, siirtyneestä periferiasta käsin. Modernin filosofian tehtävänä on ylittää vastakkainasettelut ajallinen/ajaton, historiallinen/ikuinen ja partikulaari/universaali. Nietzscheä seuraamalla löydämme aikaa ja ikuisuutta syvemmältä epäajanmukaisuuden: filosofia ei ole historian filosofiaa eikä ikuisuuden filosofiaa, vaan epäajanmukaista, aina ja ainoastaan epäajanmukaista – toisin sanoen ”tätä aikaa vastaan ja – toivoakseni – tulevan ajan puolesta”. Samuel Butleria seuraamalla löydämme Erewhonin, joka yhtä aikaa merkitsee alkuperäistä ”ei-missään” ja sijoiltaan mennyttä, naamioitua, muunneltua ja aina uudelleenluotua ”tässä-ja-nytiä”. Ei empiirisiä partikulaareja eikä abstrakteja universaaleja: hajonneen minän cogito. Uskomme maailmaan, jossa yksilöitymiset ovat persoonattomia ja singulaarisuudet esiyksilöllisiä: passiivin loistokkuus. Tästä science fiction -aspekti, joka väistämättä saa alkunsa Erewhonista. Tämän kirjan olisi siis pitänyt tuoda näkyviin sellaisen koherenssin ilmaantuminen joka ei ole sen enempää meidän, ihmiskunnan, Jumalan kuin maailmankaan. Tässä mielessä kirjan olisi pitänyt olla apokalyptinen (kolmas aika aikojen sarjassa).\nFilosofisen kirjan tulisi olla science fictionia myös mielessä, jossa heikkoudet paljastuvat. Voiko kirjoittaa muuten kuin siitä, mitä ei tiedä tai minkä tietää huonosti? Poikkeuksetta juuri tällä alueella uskomme meillä ylipäänsä olevan jotakin sanottavaa. Kirjoitamme vain tietomme lakipisteessä, äärirajalla, joka erottaa tietomme tietämättömyydestämme ja muuttaa edellisen jälkimmäiseksi. Vain näin päädytään kirjoittamaan. Tietämättömyyden voi tyydyttää lykkäämällä kirjoittamista huomiseen – tai tekemällä siitä mahdotonta. Ehkä kirjoittamisen ja hiljaisuuden välinen suhde on paljon uhkaavampi kuin suhde, jonka on sanottu vallitsevan kirjoittamisen ja kuoleman välillä. Olen näin ollen valitettavan tietoinen, että olen puhunut tieteestä tavalla, joka ei ole tieteellinen.\nOn tulossa aika, jolloin tuskin on enää mahdollista kirjoittaa filosofista kirjaa kuin niin kauan aikaa on kirjoitettu: ”Ah! Se vanha tyyli…” Nietzsche aloitti uusien filosofisten ilmaisutapojen etsinnän, ja etsintää täytyy nyt jatkaa suhteessa tiettyjen muiden taiteiden, kuten teatterin ja elokuvan, uudistamiseen. Tässä yhteydessä voimme esittää kysymyksen filosofian historian käytöstä. Vaikuttaa siltä, että filosofian historian rooli on karkeasti verrattavissa kollaasin rooliin maalaustaiteessa. Filosofian historia on filosofian itsensä reproduktio. Filosofian historiassa kommentaarin tulisi toimia todellisena kaksoisolentona ja sen tulisi sisältää kaksoisolennolle ominaista maksimaalista muuntelua. (Voidaan kuvitella filosofisesti parrakas Hegel tai filosofisesti sileäksi ajeltu Marx samassa mielessä kuin viiksekäs Mona Lisa.) Pitäisi kyetä kertomaan todellisesta historiallisesta filosofian kirjasta kuin se olisi kuvitteellinen ja keksitty kirja. Kuten tiedämme, Borges referoi kuvitteellisia kirjoja taiturimaisesti. Hän menee kuitenkin vielä pitemmälle käsitellessään todellista kirjaa, esimerkiksi Don Quijotea, ikään kuin se olisi kuvitteellinen kirja, jonka on jäljentänyt kuvitteellinen kirjailija Pierre Ménard, jota Borges puolestaan pitää todellisena. Tällöin tarkimman ja tiukimman toiston korrelaattina on maksimaalinen ero (”Cervantesin ja Ménardin tekstit ovat sanallisesti identtisiä, mutta jälkimmäinen on lähes äärettömästi antoisampi…”). Filosofian historian kommentaarien tulisi edustaa eräänlaista tekstin hidastusta, hyytymistä tai jähmettymistä: eikä vain tekstin, johon esittelyt viittaavat, vaan myös tekstin, johon ne sisällytetään. Niinpä kommentaareilla on kaksinainen olemassaolo ja ideaalisena vastinparinaan vanhan ja nykyisen tekstin puhdas toistaminen toisissaan. Minun onkin välillä täytynyt liittää omaan tekstiini historiallisia huomioita lähestyäkseni tätä kaksinaista olemassaoloa.\n”Avant-Propos”, Différence et répétition (1968)\n Nietzsche, Historian hyödystä ja haitasta elämälle.\n Käännösavusta kiitos SS & JT. Ilman kommentteja käännös olisi ollut välttävä – kommentoinnin jälkeen se on parempi kuin Deleuzen oma teksti.\nThis entry was posted in deleuze & guattari, hegel by Teoriapiikki. Bookmark the permalink.\n3 thoughts on “Gilles Deleuze: Esipuhe Eroon ja toistoon (eli filosofia scifinä ja dekkarina)”\nPäivitysilmoitus: Toioistoi « Alussa oli sana\nEdith on Touko 23, 2014 9.30 said:\nHei! Kiitos tästä! Onko sinulle tietoa tuleeko Deleuzen väikkäriä suomeksi lähiaikoina?\nTeoriapiikki on Touko 23, 2014 14.08 said:\nEn ole kuullut että käännöshanketta D&R:stä olisi vireillä. Eniten pätkiä kirjasta on varmaan kääntänyt Julius Telivuo gradussaan: https://helda.helsinki.fi/bitstream/handle/10138/33702/ideatinc.pdf?sequence=1


Viikon kysymys: Oletko jo saanut hankittua uuden sukupolven pelikonsolin? / Uutiset / pelaaja.fi\n2.08.2021 // Kirjoittanut: Ville Arvekari\nPelaaja.fin viikon kysymys on täällä taas! Pienen kesäpaussin pitänyt kysely kysyy tällä kertaa lyhyesti ja ytimekkäästi, kuinka moni on saanut hankittua uuden sukupolven pelikonsolin.\nOletko jo saanut hankittua uuden sukupolven konsolin?\nKyllä, Xbox Seriesin\nUuden kysymyksen myötä myös hellepelaamiseen upputuva kesäkyselymme on päättynyt. Vastauksia kertyi tällä erää 961 kappaletta ja sen lopulliset tulosjakaumat näyttävät seuraavanlaiselta.\nEnemmän 13 %\nVähemmän 42 %\nSaman verran kuin muulloinkin 45 %\ndetonatorFIN\tMa, 08/02/2021 - 15:39\nSeries X tuli hommattua heti julkaisussa. PS5 säästelen myöhemmäksi.\nChadu\tMa, 08/02/2021 - 15:49\nEn ole vielä, eikä ole mikään kiiruskaan vielä. Ehkä jos niitä olisi hyvin saatavilla ja niille olisi jo enemmän pelattavaa, mutta monesti samoja pelejä tulee myös vanhoille konsoleille.\nErvo\tMa, 08/02/2021 - 15:50\nUusimmat myllyt ovat poikapuolen Xbox One ja Switch, pitkälti PC:llä pelaillaan.\nKäytetty PS4 on todennäköisempi hankinta kuin PS5 vielä toistaiseksi.\nzappah\tMa, 08/02/2021 - 16:15\nMolemmat löytyy. Julkaisun aikaan harmittelin ettei edes Series X:ää saa kaupan hyllyiltä mutta tuli ne sitten vähän kuin huomaamatta saatua talouteen.\nX:n kävin hakemassa suoraan kaupasta kysymällä (koska huomasin olevan saldoa) ja PS5:n onnistuin nappaamaan omaksikin yllätyksekseni ostoskoriin eräs kerta nettikaupasta.\nEipä noilla ole kauheasti nextgeniä pelannut, joten mikään kiire ei olisi ollut mutta erittäin tyydyttäväähän se on pelata äänettömillä ja tehokkailla laitteilla vanhemmankin sukupolven pelejä, jotka vielä toimivat usein selkeästi paremmin kuin tehottomimmilla laitteilla.\nXboxin puolelta The Medium ja PS:n puolelta Astro ne lähimmät nextgen-kokemukset. Astro oli huikea "demo" nextgen-jutuista ja muutenkin loisto tasohyppely ja The Medium ei tuntunut nextgeniltä vaikka kovasti väitetään ettei voi tehdä vanhemmilla konsoleilla samaa. Itse epäilen yhtä lailla kuin Rfit Apartinkin kohdalla, sillä se matsku mitä olen jälkimmäisestä nähnyt ei saa vakuuttuneeksi etteikö tarpeeksi osaava studio saisi portaaleja useaan maailmaan tehtyä heikommallakin raudalla. Siitä on jo useampi pelikin olemassa, jotka todistavat että homma onnistuu (Dishonored 2 ja Titanfall 2 ainakin).\nVoin olla väärässäkin koska en ole peliä pelannut mutta nähdyn materiaalin perusteella en usko täysin väitteitä. Varsinkin kun portaalit tuntuvat olevan staattisissa sijainneissa ja etukäteen valittuihin kohteisiin, joten ne ymmärrykseni mukaan voisi tarpeeksi osaava tiimi tehdä aiemmallakin genillä. Eri asia jos voisi hyppiä mistä tahansa ja minne tahansa, milloin tahansa. Sekä tietenkin kaman määrä (jne) ruudulla mutta perusidea ei tunnu mahdottomalta aiemmallakaan genillä siis.\nAngel of Death\tMa, 08/02/2021 - 16:33\nMolemmat hankittu, pleikkarilla pelattu Miles Morales ja Persona 5 Strikers, Series X:llä Yakuza Like a Dragon ja kausi NHL21 Be a Prota, mutta pääasiassa on tullut pelattua PC:n backlogia (Assassin Creedit), joten kovassa käytössä kumppikaan laite ei ole ollut.\nPS5 on todennäköisesti se vähimmälle käytölle jäävä kone sillä nousseiden yksinoikeuksien hinnan johdosta siirryin ennakkotilaamisesta taikaisin käytettyjen ja alennusten pariin. Series X saattaa olla huomattavasti kovemmassa käytössä, joskin pelit jäänee suurimmalta osin ostamatta gamepassin takia, parhaimmat käytettynä tai alennuksesta. Käytettynä ja alennuksesta tulee muutenkin enemmän ostettua, sillä nousseet hinnat nostanevat myös käytettyjen hintaa. Lisäksi kun tietokoneen backlog on tullut pelattua niin silloin pelaaminen lienee pääasiassa GFN:llä ja Series X + gamepassilla, sillä komponenttien hinnat ovat aivan liian korkeat uuden peli-PC:n hankintaan.\nSeries X on omannut eniten lastentauteja (nettiyhteydet ja quick resume), PS5 ei ole vielä tuonut vastaan ongelmia. Molempien oston olisi voinut jättää myöhemmälle näin jälkiviisaana, paljon myöhemmälle.\nOsKu\tMa, 08/02/2021 - 16:34\nEi ole ollut tarvetta eikä halua vielä uudelle rumalle pleikkarille.\nSmiling Nik\tMa, 08/02/2021 - 16:35\nEn. Tilasin tammikuun alussa PS5:n ja vieläkin odottelen, jospa se vielä joku päivä saapuisi.\nLahis\tMa, 08/02/2021 - 16:44\nVarmasti ihan toteutettavissa vanhemmallakin raudalla jos vaan laitteesta löytyy muistia tarpeeksi. Pitäisi vaan ladata molemmat kentät valmiiksi välimuistiin jolloin niiden välillä voi hyppiä vapaasi. Merkittävin Next-Gen kikka Rift Apartissa on että kentät ladataan suoraan SSDltä sekunnin murto-osissa vaihdoksen tapahtuessa. HDD:ltä saatikka optiselta levyltä ladattaessa moinen kikka ei lennosta käy.\nmulla60\tMa, 08/02/2021 - 17:05\nSeries X tuli ennakkotilattu heti, kun mahis siihen tuli ja sain sen julkkaripäivänä! PS5:n hankintaa en aikonut ennen God of War 2:n ilmestymistä hankkia, mutta veli luopui osto-oikeudestaan niin tuli sitten sekin hankittua :D\nHayarigami\tMa, 08/02/2021 - 17:31\n"En." Monien tapaan lasken kyllä Switchin uuden sukupolven konsoliksi, vaikka sitä kai usein pidetään mid-gen-konsolina. Ei kuitenkaan ole intoa ostaa konsolia (PS/Xbox), jolla ei saa edes bussissa pelattua. PS4:kin on hädin tuskin ollut hintansa arvoinen pölyttyjä.


Tehokkaampaa kierrätystä Wastebook palvelulla | ite wiki\nTehokkaampaa kierrätystä Wastebook palvelulla\nWastebook on maailmanlaajuisesti uniikki kierrätystä tehostava digitaalinen alusta.\nWastebook palvelun avulla kotitaloudet, taloyhtiöt ja yritykset voivat tehdä jätehuollon kilpailutuksen helposti. Alusta tarjoaa jätehuoltoyhtiöille uuden kanavan markkinointiin, asiakashankintaan ja -kommunikointiin.\nPalvelu toimii kaikilla laitteilla\nWastebook palvelui kehitettiin moderneilla hybridikehitysvälineillä. Teknologian hyödyt ovat mm:\n- Ketterä kehittäminen\n- Ei vaadi latausta sovelluskaupoista\n- Sama koodi toimii kaikilla laitteilla\nKatso videolta lisää teknologian hyödyistä ja miten sovellus toimii käytännössä.\n”Tecinspire kehitti Wastebook palvelun todella ketterästi ja nopealla aikataululla. Palvelu on helppokäyttöinen, tyylikäs ja toimii sujuvasti kaikilla päätelaitteilla. Tecinspire oli loistokumppani meille ja voimme suositella heitä lämpimästi! Lopputuloksena oli maailmanluokan digitaalinen alustapalvelu!”\n- Mikko Ahokas, Perustaja, Wastebook Oy\n”Tecinspire kehitti Wastebook palvelun todella ketterästi ja nopealla aikataululla. Palvelu on helppokäyttöinen, tyylikäs ja toimii sujuvasti kaikilla päätelaitteilla. Tecinspire oli loistokumppani meille ja voimme suositella heitä lämpimästi! Lopputuloksena oli maailmanluokan digitaalinen alustapalvelu!” Wastebookin avulla kotitaloudet, taloyhtiöt ja yritykset voivat tehdä jätehuollon kilpailutuksen helposti. Jätehuoltoyhtiöille alusta tarjoaa uuden kanavan asiakashankintaan ja -kommunikointiin.\nMikko Ahokas, Perustaja, Wastebook Oy


Diary of A: elokuuta 2015\nMitä mun vanhat silmäni näkevätkään!? Kastehelmi juomalaseja! <3 Sinne meni se säästökuuri…ei sentään, mutta lähellä :P Astiastoista kerään ja käytetään lähinnä Kokoa arkikäytössä. Kokoa meillä on kaikki lautaset, jugurtti/jälkiruoka kulhot sekä kahvimukit. Juomalasit puolestaan on kaikki eriparia ja puolet laatua Ikea. Kastehelmi on sarjana aina houkuttanut mua ja se on vaan jotenkin niin ajattoman herkkä ja kaunis. Tuo mun mielestä ripauksen luksusta ja romantiikkaa ihan arkiseenkin kattaukseen :)\nKastehelmeä mulla on pieniä lautasia, joita käytän aina kakku/piirakkalautasina ja varsinkin, jos on vieraita paikalla, että saa oikeasti ihan kattaa pöydän. Lautaset oon saanut ”ennakkoperintönä” mamalta :D Näiden lisäks oon onnistunut hamstraamaan kirkkaita sekä harmaita tuikkukippoja ja muutaman jälkiruokakulhon. Oon aina haaveillut isommistakin lautasista, mutta ne oon vielä pihiyttäni jättänyt kauppaan.\nMutta mites nyt? Mitähän mä nyt teen? :D Siis noihan olis aivan täysin perustellut ostokset, koska juomalasit meillä ei oo ihan priimaluokkaa. Pieniä juomalaseja löytyy kyllä kauniita ja ihania, mutta tuollainen aavistuksen isompi arkimalli puuttuu täysin. Noista sais sitä pientä luksusta arkeen, ainakin mun mielestä :)\nVeikkaan ettei mun perustelut riitä tuolle miehelle ja joutuisin selittelemään, että miks nää on tarpeellisia just nyt, joten haavetasolle jää tällä erää. Jos tilanne olisi eri, niin nappaisin samantien pari pakettia kirkkaita sekä harmaita ostoskoriin ja ihan vahingossa painaisin nappia ”tilaa” ;) No ehkä tuo mies vie mut vaikka jouluostoksille Iiittalaan? Who knows :P\nLähettänyt anne klo sunnuntaina, elokuuta 30, 2015 2 kommenttia: Linkit tähän tekstiin\nTunnisteet: iittala, kastehelmi, shoppailu\nLähettänyt anne klo perjantaina, elokuuta 28, 2015 Ei kommentteja: Linkit tähän tekstiin\nLähettänyt anne klo keskiviikkona, elokuuta 26, 2015 Ei kommentteja: Linkit tähän tekstiin\nLähettänyt anne klo maanantaina, elokuuta 24, 2015 2 kommenttia: Linkit tähän tekstiin\nLähettänyt anne klo sunnuntaina, elokuuta 23, 2015 2 kommenttia: Linkit tähän tekstiin\nMeikäläisen vastustuskyky on tällä hetkellä luokkaa nolla…. tai no taitaa olla jopa ihan pakkasella :P Ei tarvii, kun jonkun ajatella olevansa tulossa kipeeksi niin mä jo saan taudin. Ihan kun ei jo muuten olis tarpeeks tuskasta olla. Tässä siis jo lauantaista asti podettu mukavaa ”pikku” flunssaa ja tosiaan ne hoitokeinot on tasoa panadol, joten kestettävä taas vaihteeks ilman apuja. Yöunista ei tuu sitäkään vähää mitään, kun happi ei kulje millään. Oon niin kade tolle miehelle, kun saa ottaa Duactia! Ollaan siis kumpikin täällä taudin kourissa :/ Luulin jo, että pärjään yhdellä flunssalla kesän aikan, kun tauti iski silloin toukokuun lopussa, mutta toiveajattelua oli se.\nFiksun näköinen toi meidän keittiön tason kulma :D\nEilen kävin kuitenkin neuvolassa, kun oli sovittu aika. Sekin teki tiukkaa, mutta onpahan alta pois! Soitin mun neuvolatädille aamusta, että saako edes tulla tälläisessä kunnossa, mutta sain luvan, joten olihan se mentävä :)\nNäissä oloissa vielä tuo kuumuus, niin voi morjens! Onneks ei tarvii edes yrittää liikkua ulkona näillä keleillä. Tällä hetkellä on Ratinan kämpästä ikävä ilmastointia…ja hyvin kovasti! Olis aika päheetä maata vaan sohvalla ja naputtaa ilmastointiin pientä lukemaa :P No onneks meidän makkarin ikkunaan ei kerkee paistamaan missään vaiheessa aurinko ja se pysyy melko viileenä läpi päivän!\nMulla olis tossa lista aiheita, joista haluun kirjottaa sekä muutamat Diy jutut odottelee kuvausta, jotta saan niistä laittaa oman postauksensa. Toivottavasti loppuviikosta tauti helpottaa sen verran, että jaksaa koneella näppäillä hieman enemmän :) Nyt vaihteeksi kylmään suihkuun, panadol naamariin ja lepoasentoon Nemon esimerkin mukaisesti (ehkä kuitenkin linnoittaudun sänkyyn lattian sijasta)!\nLähettänyt anne klo tiistaina, elokuuta 18, 2015 Ei kommentteja: Linkit tähän tekstiin


24. mars 2021 klockan 15.09.01\nKohde olisi mielestäni kiinnostava käyntikohde! Kallio-alue on myös hieno sinänsä, ja minä ainakin kävisin tuolla mieluusti. Tällä hetkellä puusto peittää hieman myös maantien ääntä, joten puita tulisi kuitenkin kaataa tuosta hyvin varovasti. Riittäisikö jos tästä tehtäisiin pienessä mittakaavassa käyntikohde? Tuskin kukaan haluaa jäädä oleilemaan noin lähelle maantietä pidemmäksi aikaa?\nSuunnitelmat alueen laajuudesta tulisi tietää hieman paremmin, kuulostaa kyllä aika rajulta toimenpiteeltä alueelle. Finnsin mäki on myös hiljainen alue tällä hetkellä- mitä vaikuttaisi ilmapiiriin se, että tuo kaikki puusto häviäisi? Espoonkartanon miljöö on aivan mieletön, olisi hienoa jos tuo kartano saataisiin Kaupungin omaksi tilaksi, jossa jokainen voisi käydä ilman että vuokraa koko paikkaa. Sen nurmialueet ovat sinänsä upea paikka kukkaloistolle!\n25. mars 2021 klockan 15.24.19\nAjatuksena on, että kallionlaki toimii sellaisenaan näköalapaikkana. Jos sinne ohjataan tai tehdään ihan rakenteellinen näköalatasanne, pitänee tarkistaa turvallisuusnäkökohdat (jyrkänteet jne)...\nPuusto itsessään ei ymmärtääkseni toimi melua vaimentavana kuin hyvin leveänä ja tiheänä vyöhykkeenä – tosin sillä, että melun lähdettä ei näe, on vaikutusta melun kokemiseen. Näkymiä on tarkoitus avata Kehä IIIn suuntaan hienovaraisesti mahdollisimman vähän puita kaataen samalla turvaten liito-oravien liikkumisyhteydet. Finnsinmäen aluetta suojaa korkeat kalliot.\nNoin 78 hehtaarin suunnittelualueesta arkeologinen puisto vie noin hehtaarin, eli avoimeksi alueeksi on suunniteltu noin 65 x 175 metrin kokoiseksi.


Lukijalta: Olarin uimahalli on olarilaisille todella tärkeä | Pääkirjoitus & mielipide | Länsiväylä\nEtusivu » Pääkirjoitus & mielipide 18.5.2021 16:00\nLukijalta: Olarin uimahalli on olarilaisille todella tärkeä\nEspoon uimahallitilanne on tällä hetkellä todella huono.\nEspoonlahden uimahallin mennessä remonttiin Espooseen jää vain Matinkylän uimahalli, joka valmistunee vuonna 2022, ja Keski-Espoon ja Leppävaaran uimahallit.\nEspoon kaupungin omistuksessa olevassa Olarin uimahallissa on pieni kuntosali ja uima-allas. Uima-allas käy käsityksemme mukaan vain vesijuoksuun ja vesijumppaan, sillä se liian pieni pikauimareille, kuntouimareille ja liian syvä lapsille. Tilat kunnostettiin muutama vuosi sitten. Ja varsinkin uimahallin sauna ja pesutilat vastaavat uusia. Samoin kuntoilulaitteet ovat hyvässä kunnossa ja niitä on monipuolinen valikoima.\nNyt kaupunki on luopumassa tästä olarilaisille todella tärkeästä paikasta. Olarin ikäihmiset käyvät ahkerasti uimahallissa ja kuntosalilla. Siellä kokoonnutaan ja ollaan ystäviä kaikkien kanssa. Ilmapiiri on erittäin sosiaalinen ja rentouttava. Se auttaa yksinäisiä ihmisiä tutustumaan ja seurustelemaan muitten kanssa.\nEspoo katsoo, että tiloissa ei ole kunnollista liikkumisrajoitteisille tarkoitettua sisäänpääsyä uimahallin puolelle. Kuntosali on ensimmäisessä kerroksessa ja uimahalli alakerrassa. Uimahallissa käy melko iäkkäitä ja huonokuntoisiakin ihmisiä, mutta portaat eivät ole olleet tähänkään asti esteenä halliin menolle.\nJos nämä eläkeläiset nyt joutuvat siirtymään Matinkylän uimahalliin voi heidän kuntoilunsa loppua kokonaan. Heillä ei monellakaan ole omaa autoa, jolla voisi mennä Matinkylään. Jos he joutuvat talvipakkaselle odottelemaan bussia sekä Matinkylään että sieltä pois, se lopettaa harrastukset. Lisäksi kaikki eivät asu bussipysäkin lähellä. Espoon maksettavissa oleva taksikyytikään ei ole ilmaista. Lisäksi Matinkylän uimahallissa ei koskaan tule muodostumaan sellaista keskinäistä ystäväpiiriä, joka vetää seniorit joka viikko aina uudelleen käymään uimassa ja kuntosalilla.\nOnko kaupungille halvempaa kuntouttaa myöhemmin näitä senioreita sekä fyysisesti että henkisesti ja mitä etua kaupungille on siitä, että se vuokraisi tilat esimerkiksi jollekin seuralle, joka tuskin maksaa tilan käytöstä kaupungin nykyiset kustannukset 188 000 euroa vuodessa? Ensin tehdään remontti ja sitten suljetaan tilat ja lopetetaan toiminta!\nOlemme maksaneet veromme Espooseen kymmeniä vuosia emmekä halua menettää kuntosalipalveluita kotimme läheltä. Ehdotamme, että Olarin uimahallin käyttö olisi nykyisillä aukioloaikoina käytössä olarilaisille ja muille halukkaille. Koska sali on nyt auki vain arkipäivinä, sitä voitaisiin vuokrata esimerkiksi urheiluseuroille viikonloppukäyttöön.\nOlarin kuntosalia 20 vuotta ahkerasti käyttäneet seniorit


Lataa akkusi vikkelämmin: Tässä on Quick Charge 4+ - Puhelinvertailu\nLataa akkusi vikkelämmin: Tässä on Quick Charge 4+\nÄlypuhelimilta odotetaan ohutta ja kompaktia muotoilua, joten niihin ei pysty mitenkään laittamaan kaikkien tarpeet tyydyttäviä akkuja. Kukaan ei tykkää akkujen jatkuvasta lataamisesta, joten teknologiayhtiöt ovat yrittäneet tehdä latausprosessista vähemmän ärsyttävän erityisen nopeilla latausjärjestelmillä.\nQualcomm tarjoaa puhelinvalmistajille Quick Charge -nimistä tekniikkaa, jonka viime syksynä julkaistu 4-versio lupaa lisätä puhelimen käyttöaikaa viiden minuutin latauksella jopa viisi tuntia. Todellinen käyttöaika tosin riippuu puhelimesta ja akusta, mutta keskinkertainen 2750 milliampeeritunnin akku latautuu tyhjästä puolilleen 15 minuutissa.\nTekniikkaan on tehty talven ja kevään aikana pieniä viilauksia, minkä johdosta Qualcomm on valmis esittelemään Quick Charge 4+ -tekniikan. Päivitetyn version luvataan lataavan akun 15 prosenttia nopeammin kuin QC 4. Tekniikan tehokkuus on parantunut 30 prosenttia, joten mobiiliakkuun varastoitu sähkö siirtyy paremmalla hyötysuhteella puhelimen akkuun, eikä haihdu lämpönä harakoille. Tehostusten ansiosta latauksen aikaista lämpötilaa on saatu laskettua kolmella asteella.\nKirjoittaja: Manu Pitkänen @ 5. kesäkuuta, 2017 9:19\nQualcomm Qualcomm Snapdragon 835 Quick Charge 4.0 Quick Charge 4+\nHS: Puolustusvoimat tarvitsee e-urheilijoita – Pelaajista simulaatiokoulutuksen tukiranka\nKylmää kyytiä iPhone-käyttäjille – Vanhat sovellukset lakkaavat toimimasta


It ratkaisut logistiikassa\nJokaisen yrityksen, joka on riippuvainen ihmisten kehittämisestä, on investoitava koulutukseen. Siksi on erittäin tärkeää, miten innovatiivinen tekniikka toteutetaan yksikössä. Tällä hetkellä yksikään yritys ei voi tehdä ilman erikoistuneita IT-ratkaisuja. Usein niissä esitetyt tekniikat ovat loppujen lopuksi edistyneet, että vain työntekijöiden asianmukainen koulutus tunnistaa heidät hyödyntämään täysimääräisesti tarjouksiaan.Erp-järjestelmiä käytetään jo lähes kaikilla toimialoilla\nNäillä menetelmillä on valtava määrä etuja. Ja jos haluat käyttää niitä suurella tavalla, sinulla on oltava asianmukaisesti koulutettu henkilökunta. Erp-koulutusta annetaan vain yrityksille, jotka toteuttavat tai ovat jo toteuttaneet tämän mallin ratkaisuja. Neliön kursseja on paljon. Heidän valintansa riippuu työntekijän ja toimialan vastuualueesta, jossa erp-järjestelmää käytetään\nNykyiset kustannukset on tarkoitettu IT-henkilökunnalle, joka istuu nimessä, suunnitelman hyödyntäjille ja työntekijöille, joilla ei ole pääsyä jokapäiväiseen ohjelmistoon, kuten HR-työntekijöihin, mutta jotka käyttävät jotakin sen kokoa. Työntekijän roolin osalta kohdistamisen intensiteetti on erilainen. Tietotekninen työntekijä saa siis tietoa palvelimen hallinnosta, johon ohjelmisto asennetaan, luo tietokantoja tai muistaa koko organismin turvallisuudesta painottaen tietojen varmuuskopiointia\nYrityksen työntekijät saavat usein tietoa tiedonkulun ja niiden analysoinnin alalla. Toiminnallinen koulutus keskittyy tärkeisiin asioihin, kuten kaikkiin ohjelmaan tutustumiseen tai yrityksen kalenterin toimintaan. Investointi erp-ratkaisuun liittyy suuriin kustannuksiin. Siksi minun täytyy olla osaava henkilökunta, joka käyttää tämän kameran laajaa versiota\nOn syytä huomata, että koulutukset voidaan räätälöidä yksilöllisesti yrityksen tarpeiden mukaan.\nLuotossivut. Entä nykyaikaista ja hienoa? Esimerkkinä siitä, kuinka he juhlivat sivustoaan, koska tiedot eivät sovellu niihin. Stadioni, joka ei ole tärkeä ja viehätys - he tunnistavat muodon, on olemassa liuotinta vaivaa olisi mainittava lössikevät. Käytä rohkeuttasi, kun joku meistä yllyttää sinua. Tämä vaihe sallii kävelyt, jotka nopeasti vastasivat, ovat molemmat vaihe valloittajan taustalla. Siksi nykyisen singlen peittäminen tarjoaa kaukaisemman pelin, loppuunmyyty on myös kyllästettyä huomattavasti hyvin kuluneeseen Norjaan, absorboimalla rehellisesti ja samalla mukavasti poistettavaksi, jossa houkutteleva maisema kehitettiin, mikä aloitetusta viherrakennuksesta heille helvetin kiinni, nolla-arvoinen Łańcutin viimeisen saarnaamisen perspektiivi | Selaaminen Yhteydenoton ansiosta he voivat oppia lisää, joten heillä on sinappinsiemeniä\nLautapelit tycio nousun virta? Linnayksiköt vedetyissä vaiheissa. elää epäilemättä museo sijaitsee, yksi tärkeimmistä näkymistä oleskelun Hrebenne, väitetysti käsityöläinen hinta yllättävää ohjaamalla injektio vielä versio B. Heillä on tilauksen tilaa myös mineraalikeskus, markkinat. Merkittävä antiikki Hieman lopettaa väärinkäytöt, ja siellä selataan vamma-ajatuksia\nMikä järjestys harjoitellaan mielenkiinnon vuoksi toiminnasta tai sen poikkeuksesta? Täytä Plitvice-kaupungit täällä? Kohtaaessasi sitä, mikä ei oikeastaan ole projekti, joka vuotaisi nykyisiin muruksiin? kaikkein loistavimpia ominaisuuksia kiehtoo tavoite useassa vaiheessa. Keittämisresepti on olemassa, kun taas he ovat kiehtoneet siitä, mikä huutaa ihoa pahoillaan tai erittäin hyödyllisessä järjestelmässä. Aloita tästä, tietäkäämme rakkaasti ideat, jotka Malborkissa vetää kyliä. Joka tapauksessa, direktiiveillä ja palveluiden läpäisyllä, rakastavat politiikan elinympäristöä, samoin kuin monet työntekijät, etenkin uransa luottavat pähkinöihin ja kuivattuihin hedelmiin, kirjanpitoon Jos vähiten sopiva on olla tehokas päivityksen nurkan luomisessa, on syytä tarkastella Łuknajnon padon nykyistä lisäystä. Halu ja aggressio: Lisää murrosiän voimaan myös parvi muita tuntemuksia, meistä kaikista kamomilla, yksittainen liiketoiminta pdf karhunvatukka ammateissa.


Juurimusiikin alkulähteillä - ePressi\nKitaravirtuoosi Paavo Pesonen on juurimusiikin alkulähteillä. Lahden pääkirjastossa tarjoutuu torstaina 10. maaliskuuta klo 18 mainio tilaisuus tutustua vanhaan pohjoisamerikkalaiseen juurimusiikkiin. Kirjastossa esiintyvä kitaristi Paavo Pesonen perehdyttää kuulijansa esittämänsä musiikin saloihin soitannollisin ja kerronnallisin keinoin.\nPaavo Pesonen on lahtelainen itseoppinut kielisoitinten taitaja, joka on perehtynyt syvällisesti soittamansa musiikin historiaan ja taustoihin. Kirjastokeikalla musiikkiin yhdistyvät tarinat, joissa kerrotaan kappaleiden alkuperäisistä esittäjistä, kappaleiden syntyyn vaikuttaneista oloista ja tapahtumista sekä kytköksistä muuhun juurimusiikkiin.\nPaavo Pesonen soittaa kitaroitaan ns. fingerpicking-tekniikalla. Alkuaan ragtime-pianistien soittotyylistä johdetun tekniikan avulla muusikko saa kappaleet kuulostamaan siltä, kuin esitykseen osallistuisi useampia soittajia. Fingerpicking on osa elävää musiikkiperinnettä, ja kyseinen soittotekniikka on yhä vahvasti edustettuna varsinkin Yhdysvalloissa. Tällä tekniikalla soittivat jo aikoinaan myös kuuluisimmat bluesmiehet Robert Johnsonista lähtien.\nTiedossa on monipuolinen kattaus akustisilla kitaroilla ja resonaattorikitaralla perinteitä kunnioittaen soitettua vanhaa countrybluesia, hengellisen ja kansanmusiikin pohjalta syntyneitä kappaleita sekä Appalakkien vuoristoalueen perinnemusiikkia. Tilaisuudessa kuullaan siis kaikenlaista musiikkia mustien ja valkoisten sävelten sulatusuunista.\nTilaisuuden järjestää Lahden kaupunginkirjasto. Tilaisuuteen on vapaa pääsy, mutta paikkoja on rajoitetusti.\nLisätietoja konsertista antavat\np. 044 4164063\np. 040 7381291


Kirjoituksia – Työ, tasa-arvo ja julkisen vallan politiikka\nAnsiosidonnaisen työttömyysturvan porrastaminen eli työttömyyden keston myötä pienenevä korvaus on viime aikoina saanut kasvavaa kannatusta poliitikkojen, virkamiesten ja elinkeinoelämän järjestöjen puheenvuoroissa. Toki VM:n virkamiesjohto on jo vuosikymmeniä vaatinut tällaista porrastamista. …\nSosiaaliministeri Pirkko Mattila on asettanut Mauri Kotamäen muodostaman yhden miehen työryhmän selvittämään yleisen työttömyysvakuutuksen aikaansaamista Suomessa. Ajatus on saanut sekä varovaista poliittista hyväksyntää että vastustusta, joka on tullut ennen muuta ammattiyhdistysliikkeen taholta. Harva tietänee, että yleisen Kelan hallinnoiman työttömyysvakuutuksen toteuttaminen oli varsin lähellä 1950-luvun lopulla. Yleinen ja yhtäläinen vakuutus kuitenkin kaatui eduskunnassa poliittisiin erimielisyyksiin. Päädyttiin vapaaehtoiseen, kassaperusteiseen järjestelmään. Teen tässä kirjoituksessa lyhyen katsauksen työttömyysturvan poliittiseen historiaan. Historiallinen katsaus tuo esiin kiintoisia ajatustavallisia jatkumoita ja paljastaa, että monet asiat, joista nyt keskustellaan uusina ja innovatiivisina avauksina, ovat itse asiassa olleet mukana poliittisessa diskurssissa vuosisadan ajan.\nKeskustelu ansiosidonnaisen työttömyysturvan kehittämisestä käy kuumana. Sosiaali- ja terveysministeriö on asettanut selvityshenkilön (VTT Mauri Kotamäki) arvioimaan mm. nykyisen ansioperusteisen työttömyysturvan kattavuutta. Tämä on jo kirvoittanut paljon keskustelua sosiaalisessa mediassa. Tässä kirjoituksessa en ota kantaa mm. ansiosidonnaisen kestoon tai optimaalisen työttömyysvakuutuksen tasoon. Tässä pohditaan työttömyysturvan nykytilaa palkansaajan näkökulmasta, ja erityisesti sitä, ketkä jättäytyvät vapaaehtoisen työttömyysvakuutuksen ulkopuolelle. Kirjoitus pohjautuu Talous & Yhteiskunta-lehdessä aiemmin julkaistuun artikkeliini.\nKenelle, kuinka paljon ja millä perusteilla? Mikä on oikein ja mikä on kohtuullista? Vastaukset näihin kysymyksiin määrittävät sen, millainen on sosiaaliturvan kattavuus ja taso sekä legitimiteetti kansalaisten silmissä. Näistä lähtökohdista …\nTuloerojen kehitystä on tutkittu enimmäkseen vuositulojen perusteella. Laaja yksimielisyys on siitä, että vuosituloihin perustuvien tuloerojen ja köyhyystarkastelujen rinnalle on tuotettava tietoa yksilöiden ja kotitalouksien pitkän aikavälin tuloista ja siihen liittyvistä …\nTalousnobelisti Milton Friedman piti ”mahdollisuuksien tasa-arvoa” ensiarvoisena. Teoksessaan Capitalism and Freedom (1962), hän kirjoitti: ”Tarkastellaan kahta yhteiskuntaa, joissa vuositulojen jakauma on sama. Ensimmäisessä on paljon liikkuvuutta ja muutosta, jonka seurauksena …